Bongo Botrako prepara el concert del dia 17 | FET a TARRAGONA\nUpdated: 30 d'agost, 2013\nHi ha hagut vida més enllà del “chipirón”. Els tarragonins Bongo Botrako s’han consolidat amb el disc Revoltosa com una de les bandes de mestissatge més potents de l’Estat espanyol, condició que corroboren amb una exitosa gira que també els ha portat a països com Holanda, Itàlia, Suïssa, Franca i Àustria. Ara, amb només cinc anys de trajectòria, ja preparen el seu tercer concert a la plaça de la Font, que oferiran aquesta Santa Tecla.\n“Vas embalat i gairebé no tens temps per pensar-hi, però quan repasses tot el que has fet aquest temps et dius ‘Déu n’hi do!‘”, confessa l’Uri Giné, vocalista de la banda dins i fora dels escenaris. Ara fa cinc anys, amb només 22, Giné va passar del rock dels Extracto de Lúpulo a la rumba, l’ska i el reggae a la seva nova formació. De tocar amb els amics a la plaça dels Sedassos a encadenar 62 concerts només en el que portem d’any. “No hauria de ser així, però al 2013 viure de la música és una fita que hem aconseguit gràcies a la gent“, explica.\n“El directe és la nostra vida i no sabríem viure sense tocar”\nLa dosi justa d’ambició, el boca-orella i molts concerts els van fer ràpidament un nom entre els amants del mestissatge, però un cop de sort els va catapultar mediàticament ara fa dos anys, quan la selecció espanyola de bàsquet va adoptar el popular “Todos los días sale el sol” com a himne oficiós per animar Felipe Reyes i celebrar el triomf a l’Eurobàsquet. “Va ser un cop de sort“, admet Giné. “Tot el que implica esport d’elit i mitjans de comunicació es magnifica. Va ser una cosa espontània i molta gent ens va conèixer a partir d’aquesta cançó“, afegeix.\nA finals de l’any passat publicaven el seu segon i, fins al moment, darrer disc, Revoltosa, en què mantenen el to festiu que els caracteritza però incrementa notablement la càrrega social de les seves lletres. “Parlen de temes socials que d’una manera o d’una altra ens afecten a tothom. Tenim la meitat dels nostres amics a l’atur i a casa nostra s’estan cometen violacions dels drets fonamentals. És el que ens preocupa i per això en parlem“, justifica Giné.\nEl compositor dels Bongo Botrako va més enllà i lamenta la falta d’implicació de bona part del món de la música en aquesta situació de crisi: “Hi ha casos puntuals de tot, però a la música que la majoria de la gent escolta no s’hi troba ni crítica ni compromís. Al revés, sembla que es visqui en un univers paral·lel de costumismes i coses per l’estil. Em sorprèn que la música no acompanyi els moviments socials en un moment com aquest.”\nDes de principis d’any acumulen quilòmetres a la carretera i hores de vol per completar una gira que s’allargarà gairebé fins a finals d’any. Entre les coses bones, la possibilitat de fer turisme i conèixer llocs nous. Entre les dolentes, les combinacions de viatges impossibles que els fan dormir molt menys del que desitjarien. “Però tot plegat compensa. El directe és la nostra vida i no sabríem viure sense tocar“, explica sincer.\nEl 17 de setembre podran anar caminant a la plaça de la Font per encarar el seu tercer macroconcert a les festes de Santa Tecla. Després d’actuar com a teloners el 2009 de La Pegatina i el 2011 de La Troba Kung-Fú, enguany ho faran com a caps de cartell. “Per a qualsevol tarragoní la plaça de la Font és brutal. Tots hi hem estat de públic i estar dalt de l’escenari és una gran experiència“, assegura Giné, que afegeix que intentaran preparar alguna cosa especial envoltats d’amics i veïns.\nFotos: Noemí Elia


Col·lecció de moments: RC - Relats de la Carme (substitució estiuenca dels RC - Relats Conjunts)\nRC - Relats de la Carme (substitució estiuenca dels RC - Relats Conjunts)\nBalcó a Ramatuelle\n- Li hauré de confessar la veritat abans que ell mateix no la descobreixi. Seria molt pitjor.\n- Què li has fet? L'has enganyat?\n- Sí! I des del primer dia... no tinc perdó.\n- Però què ha passat?\n- El primer dia que vam viure junts, em va portar una torratxa amb un ciclamen preciós! Em va dir que pensava que m'agradaria posar alguna flor al balcó. Jo li vaig dir que m'agradaven molt les flors i que estava molt contenta. Després d'aquell dia, cada setmana s'ha presentat amb una planta diferent. I la veritat és que les flors i jo no ens entenem de cap manera i sempre se'm moren. Però ell creu que em fa feliç i arriba ben content amb la seva planta setmanal. Però jo ja no suportava més aquestes flors agonitzant i envaint el meu balcó. La que no estava seca, estava podrida. Un desastre de balcó que estressava només de mirar-lo. Aquest matí m'he decidit a fer dues coses. Primer he llençat tot el que hi havia al balcó i l'he deixat net com una patena. Segon a dir-li la veritat:\nEstimat, tornem a començar, de nou... amb un ciclamen m'hi veig en cor. I prou!\nL'Elfree (segona aportació)\nEn Joan Gasull\nLa Teresa Ribera\nPublicat per Carme Rosanas a 9:23\nEtiquetes de comentaris: aquarel·la, Coses dels blogs\nMcAbeu 15 d’agost de 2015, a les 9:22\nL'únic que m'ha vingut al cap és "atapeït", però espero poder desenvolupar-ho una mica més... :-D\nSigui com sigui, compta amb la meva participació!!\nCarme Rosanas 17 d’agost de 2015, a les 12:48\nSegur que sí que ho desenvoluparàs... ;D\nMcAbeu 22 d’agost de 2015, a les 9:11\nJa el tinc fet i publicat. Espero que t'agradi, aquesta vegada no m'ha sortit gens divertit, Es veu que tan "atapeïment" m'ha portat més cap a la tragèdia. :-)\nPer cert, no havia llegit el teu text abans i m'ha agradat força. També m'ha agradat llegir això de "torratxa", és una paraula que no havia sentit mai per referir-se als tests (a casa sempre els hem dit "torretes") i m'encanta aprendre paraules noves. :-)\nCarme Rosanas 22 d’agost de 2015, a les 20:29\nJa hi ets! Gràcies!\nCarme Rosanas 22 d’agost de 2015, a les 20:33\nTorratxa, sempre s'havia dit així, a casa meva. És una paraula de la Plana de Vic. Els meus pares eren de Roda de Ter. ;)\nSergi 15 d’agost de 2015, a les 9:58\nAnem a pel segon!\nCarme Rosanas 17 d’agost de 2015, a les 12:49\nJa hi ets,XeXu! Gràcies!!!\nElfreelang 15 d’agost de 2015, a les 13:06\nque bé! un balcó ben florit!\nCarme Rosanas 17 d’agost de 2015, a les 12:50\nUna mica atabalador...\nUnknown 15 d’agost de 2015, a les 16:17\nAquest cop sí, ara fa temps que no participo\nTractant-se d'un balcó, no ens pots fallar... ;)\nGemma Sara 16 d’agost de 2015, a les 2:01\nQuina abundància! A veure si m'inspiro...\nCarme Rosanas 17 d’agost de 2015, a les 12:51\nT'hi esperem, doncs...\nGarbí24 16 d’agost de 2015, a les 9:53\nalguna cosa hi farem....segur\nSegur... gràcies, Joan! ;D\nElfreelang 16 d’agost de 2015, a les 12:39\nhola! feina feta i publicada no gaire reeixida però les neurones no em donen per a més\nCarme Rosanas 17 d’agost de 2015, a les 12:52\nJa hi ets, Elfree... Jo l'he trobat molt original i divertida.\nM. Roser 16 d’agost de 2015, a les 19:05\nLa primera impressió és dir, quin balcó tan atapeït... Però m'hi fixo bé i m'encanta veure que hi ha una mica de tot, sobretot una gran diversitat de testos( allò de reutilitzar)...I veig que hi ha les llumetes de Nadal, que ja les deuen deixar un any per l'altre, per no malmetre les flors...M'agrada!\nCarme Rosanas 17 d’agost de 2015, a les 12:54\nNi m'havia fixat que allò eren els llumets de Nadal... a mi m'atabalen tantes coses... :)\nM. Roser 17 d’agost de 2015, a les 16:46\nSaps que només m'havia fixat en el dibuix i no havia vist el text...Ara entenc l'estat de les plantes, de fet un ciclamen li durarà tardor , hivern i primavera...\nJo tinc moltes plantes , però ben organitzades...Més que res , m'agrada la composició, però només en foto...\nCarme Rosanas 18 d’agost de 2015, a les 17:48\nNo, no, no és que no t'hi haguessis fixat. És que no hi era. El post es va penjar sense el text. I de seguida que vaig poder el vaig afegir. Gràcies, per tornar!\nrits 17 d’agost de 2015, a les 20:57\nLa meva aportació. Espero que us agradi. Petonets!\nCarme Rosanas 18 d’agost de 2015, a les 17:49\nEns agrada, gràcies!! Ja hi ets, rits!\nElfreelang 18 d’agost de 2015, a les 11:10\nhola Carme acabo de fer una altra aportació sota la pluja plantes i coloms\nJa hi ets per duplicat, doncs!! Gràcies, guapa!\nGlo.Bos.blog 18 d’agost de 2015, a les 13:32\nSempre és millor ser sincers, t'estalvies de matar moltes plantes.\nEncara no se m'acut res. Segueixo pensant...\nCarme Rosanas 18 d’agost de 2015, a les 17:51\nAquest balcó, encara que el trobava ben atabalador, no em vaig poder estar de fotografiar-lo, però després no em vaig veure amb cor de pintar-lo ni de dibuixar-lo... Em sobrepasa totalment.\nfra miquel 18 d’agost de 2015, a les 14:03\nja pot passar això, ja :)\nPerò aquest balcó m'ha recordat al meu: Moltes plantes crasses que es reprodueixen per esqueix espontani en trencar-se un tros. I Anar afegint plantes que trobes i que vols recuperar. O altres que són rares i vols col·leccionar... Al final no pots ni sortir al balcó :P\nCarme Rosanas 18 d’agost de 2015, a les 17:53\nPerò tu, que ets un expert, les deus tenir precioses... ;). No com aquestes que fan peneta.\nUn dia us ensenyaré la meva selva en un petit porxo... Una abraçada.\nEl que em passa pel cap 18 d’agost de 2015, a les 14:18\nLa nostra breu aportació:\nGràcies, guapa! M'has fet riure..\nTeresa Duch 18 d’agost de 2015, a les 18:24\nHa, ha, que bo, Carme! La lletjor també inspira. Tenir tantes plantes i d'aquesta manera és per sortir al balcó i tornar a entrar cap dintre abans no t'agafin ganes de tirar-te. Si l'home es mira el balcó i encara no ho ha entés, no crec que la senyora li pugui fer entendre.\nCarme Rosanas 19 d’agost de 2015, a les 23:08\nDona, després d,haver-les llençat totes potser sí que ho entendrà... ;)\nSebastià Martori 18 d’agost de 2015, a les 21:49\nTrobo que és un balcó amb molt bona planta.\nCarme Rosanas 19 d’agost de 2015, a les 23:07\nBona, bona...no sé jo... ;)\nPons 22 d’agost de 2015, a les 12:43\nDimecres 26 d'agost a les 06:00 es publica el meu relat ^^\nCarme Rosanas 22 d’agost de 2015, a les 20:35\nGràcies per participar, pons!\nAnticipant esdeveniments... Ja hi ets, pons... ;)\nAssumpta 22 d’agost de 2015, a les 14:00\nAquesta vegada he de participar SÍ o SÍ... ara que ja sóc a casa (tot i que tinc un altre encàrrec d'agenda de setembre a setembre, però com hi ha temps fins al 15, he de participar... sinó m'enfadaré amb mi mateixa. A més, m'encanta la foto!!\nLa dona del teu relat podria ser jo!!! :-DD\nLa de mentides que he dit davant del regal d'una preciosa i ufana planta! :-DDDD\nCarme Rosanas 22 d’agost de 2015, a les 20:32\nÉs que són tant boniques! Jo era com tu i com aquesta dona, però com he dit més amunt he aconseguit una petita selva de torratxes... Un dia us l'ensenyaré\nAlfredRussel 24 d’agost de 2015, a les 14:05\nAcí deixe la meua: http://laliniadewallace.blogspot.com.es/2015/08/al-principi-relats-de-la-carme.html\nLa teua, per cert, boníssima: ni quedar-se curt, ni tampoc passar-se'n :) (però el balcó, m'agrada molt) Salut i una abraçada!\nCarme Rosanas 24 d’agost de 2015, a les 23:37\nGràcies, Alfred!!! M'alegro que t'agradi el balcó!\nCom sempre m'has arrencat una rialla...\nEva 26 d’agost de 2015, a les 13:35\nSempre és un bon moment per tornar a començar. Però a mi el que se'm moren sempre són els ciclamens, precisament!\nCarme Rosanas 27 d’agost de 2015, a les 15:45\nOooohhh! Tan bonics que són... Però de les cebetes o de les llavors, no et tornen a sortir?\nTeresa Ribera 27 d’agost de 2015, a les 13:12\nUn balcó d'allò més inspirador.\nAquí va el meu relat :\nCarme Rosanas 27 d’agost de 2015, a les 15:46\nMolt divertit, Teresa, m'ha encantat!!


Club Cames Ajudeu-me: PASSEJADA AMB BTT A NAVATA\nEl proper diumenge tenim Passejada amb BTT a Navata en un acte, que com la Marxa del diumenge passat, és un acte més de la Setmana cultural de Navata 2009.\nLa Passejada començarà a les 9 del matí a Navata, a la zona esportiva, suposo que al centre btt de Navata, (no queda gaire clar), i les inscripcions s'hauran de fer a partir de les 8:30 del matí al lloc de la sortida. No informen del preu de la inscripció però si diuen que hi haurà esmorzar per tots els participants, que sempre està molt bé.\nEl recorregut, segons informació dels organitzadors, té una distància de 31'97 quilòmetres amb sortida i arribada a Navata. L'alçada màxima del recorregut és de 209 metres amb un desnivell acumulat de 451 metres i un nivell de dificultat moderat.\nHi ha una baixada al principi, pujada fins a la cota màxima de 209 metres, petita baixada, petita pujada, petita baixada, petita pujada, llarga baixada i pujada fins a l'arribada. Recorregut en principi trencacames però sense gaire dificultat. Ens veiem diumenge.\nFins aviat, saliut i cames.\nPublicat per clubcamesajudeume a 17:33:00\nJosep 7 d’octubre de 2009 a les 17:47\nModest i companyia, us animeu?\nmodest 7 d’octubre de 2009 a les 18:08\nAnònim 7 d’octubre de 2009 a les 22:20


''He vist gent atropellada i el meu cap ha pensat de seguida en un atemptat'' - El Gerió Digital\nDani Aragonés estava al lloc dels fets a les Rambles\nDijous, 17 d'agost de 2017 20:15h\nPasseig de Gràcia entre Gran Via i Plaça Catalunya, quan ha estat desallotjada © ACN\n"He vist moltes persones atropellades i una mena de furgoneta blanca, i he pensat, ja està, furgoneta llogada, el meu cap ha relacionat amb atemptat. Perquè no era un accident de cotxe contra cotxe, sinó que era un soroll de cops a persones". És el testimoni de Dani Aragonés, que aquest dijous a les cinc de la tarda era a les Rambles de Barcelona, a l'indret on una furgoneta ha atropellat deliberadament desenes de persones causant morts i ferits.\nAragonés estava en un local quan han passat els fets, i en sortir, ha sentit un nou soroll que ha fet córrer la gent en direcció contrària. "La gent s'ha tancat als locals i ara encara estem aquí", explicava cap a tres quarts de set de la tarda. En concret, ell està en un establiment a uns cent metres d'on, presumptament, hi ha atrinxerat el conductor de la furgoneta. "Hem vist com la policia deixava sortir gent de locals pròxims en grups de quatre cap a la plaça Urquinaona. Esperem que a nosaltres ens toqui aviat".\nNouredine Moussaou és de París i estava amb els seus fills a la Rambla a la botiga de Mango i ha escoltat un soroll i ha vist un gran cotxe que atropellava a molta gent i després ha intentat ajudar-la però ha estat impossible fer-ho.\nAurora Rodríguez treballa al Banco Santander de Passeig de Gràcia i ha explicat que ha viscut la tragèdia amb molta por. "Ha entrat de cop molta gent, corrent d'una banda i cap altra i han dit que una furgoneta molt ràpida ha atropellat persones i després ens han dit que era un atemptat", ha indicat. Després, ha recordat, ja s'ha desallotjat el carrer.\n"Ja no estem segurs ni a les nostres cases"\nRodríguez ha assenyalat que el que ha passat aquest dijous és una pena. "Ja no podem estar segurs en cap lloc. Lluitem per viure i no hi ha manera perquè... ja no estem segurs ni a les nostres cases".\nLa Lorena Martínez a les cinc de la tarda es trobava al bus 59 i han vist de cop i volta gent cridant i plorant, i molta gent estesa a les Rambles de Catalunya. "És una cosa que no hi estem acostumats i el primer que ens han dit és que havia estat una bomba i després ens han dit que era una furgoneta". La Lorena ha indicat que no sabien si baixar del bus o no i finalment ho han fet a Plaça Catalunya abans que s'acordonés la zona. Martínez ha reconegut que passi això a Barcelona "és molt dur. Que no me'ls posin davant que sinó..."\nEl Cristian, que treballa a l'Apple Store, ha indicat que s'han hagut de tancar tots a la botiga amb diferents clients i que la informació que els anava arribant era molt confusa.\nA la intersecció entre els carrers Bergara, Pelai i Balmes, els primers de sortir han estat treballadors i clients del centre comercial d'El Triangle. La Clàudia és una d'elles i ha explicat que s'han disparat alarmes i els han advertit que no sortissin de la botiga i que tanquessin les portes. Ha assegurat que un dels clients que s'ha confinat amb elles a l'interior de l'establiment –eren unes set persones- ha vist víctimes de l'atropellament a terra. No n'han sortit un per un fins que la policia els ha avisat per abandonar les instal·lacions.\nEn Martín i la Sara són també treballadors del centre i han explicat que han quedat "atrinxerats". "Que vingui seguretat i et digui que tanquis, agradable no és", ha afegit ella en parlar de nerviosisme.\nLa Júlia, que era a un establiment, se n'ha assabentat pel telèfon mòbil. "No sabíem què passava, ens han tancat i després ens han desallotjat un per un", coincidia amb la resta de testimonis del confinament.\nLa Natàlia, també treballadora de la zona, ha explicat que ha sentit crits i ha vist la gent corrent pel carrer Pelai. Després de tancar el centre comercial, ha explicat que s'han aïllat en un soterrani. "Estàvem sants i estalvis; els clients estaven nerviosos; ha estat una escena molt forta", constatava juntament amb en Mario, un altre dels treballadors del centre.


Europa vol regular els pagaments per mòbil - www.imatica.org\nEuropa no es vol quedar fora dels pagaments amb el mòbil\nLes autoritats comunitàries del vell continent estarien preparant una regulació per a unificar els diferents sistemes de pagament existents i els que vinguin en el futur, de manera que pagar amb el mòbil sigui independent del fabricant del terminal, del sistema operatiu o entitat financera, i transparent i sense dificultats per a l’usuari.\nEuropa no vol perdre el tren del futur en els pagaments mòbils. Fotografia gentilesa d'Erik Hersman a Flick sota llicència Creative Commons\nSegons informa el canal de notícies Bloomberg, les autoritats reguladores europees podrien estar estudiant la creació d’una regulació unificada per als pagaments electrònics, ja que ara els sistemes són diversos i presenten incompatibilitats entre ells.\nPer a tal afirmació, Bloomberg cita un informe de la Comissió Europea en el qual s’indica, precisament, aquesta fragmentació com a principal causa de que els pagaments a través del mòbil no floreixin en el vell continent.\nL’informe compara les xifres d’usuaris de la regió Àsia-Pacífic, amb països líders en l’adopció d’aquest tipus de tecnologies com són Corea de Sud o Japó, amb les d’Europa. El resultat és aclaparador: 62,8 milions en la primera contra només 7,1 milions a l’Europa Occidental. No estar en una posició davantera en aquest aspecte es pot considerar un llast per a esperonar la malparada economia del vell continent.\nSense una estandardització i regulació comuna, el mercat europeu corre el risc de fragmentar-se, segons afirma el document a què ha tingut accés a Bloomberg, convertint-se en un mosaic en el què a cada país imperi una regulació o un estàndard diferent.\nRegular aquest terreny serà una tasca que haurà de dur a terme la Comissió Europea, organisme que, entre d’altres funcions, s’encarrega de vigilar la competència entre empreses en els mercats de l’Europa unida. No hi ha dates previstes per a presentar o debatre tal projecte de regulació, ni s’ha fet encara una declaració oficial de tal intenció malgrat que el document en poder de Bloomberg ho deixa a entendre molt obertament.\nSerà necessari, doncs, esperar futures notícies sobre aquest tema.


Què estem fent amb els drets de les nostres criatures? - Fundació l'Alternativa\nInici / Drets cívics i socials / Què estem fent amb els drets de les nostres criatures?\nEduard Arnau (físic i professor de secundària), Noelia Vázquez (infermera i professora de la UB) i Oriol de la Villa (Historiador i mestre) ens presenten aquest article publicat a la Revista la Realitat sobre la vulneració dels drets dels infants durant la pandèmia.\nLa crisi desencadenada per la COVID-19 està fent trontollar els ciments del sistema socioeconòmic en el que vivim, que no està preparat, ni de bon tros, per fer front a les catàstrofes que ell mateix provoca. Per aturar el col·lapse del sistema sanitari i evitar morts evitables va ser necessari prendre mesures contundents i decretar el tancament d’escoles i el confinament de les criatures, primer, i el confinament dels adults, en fases, després. Però, 6 setmanes després del tancament de les escoles, són moltes les veus que denuncien que les criatures s’han convertit en ostatges sense veu ―tancades a casa sense evidència científica concloent que ho justifiqui― per mantenir el clima d’alarma i l’aparença de que «s’estan prenent mesures» davant de l’emergència sanitària. Ara, tenir tancades les criatures és realment una mesura necessària per a la salut col·lectiva? Estem tenint en compte l’impacte en la seva salut i la de les persones dels seus entorns? Quins són els col·lectius més vulnerables a qui cal protegir? En aquest article ―fent-nos ressò d’un debat que aquests dies ocupa mitjans, tertúlies i xarxes socials― volem aportar elements per analitzar la magnitud de la factura que estem fent pagar a les nostres criatures i fins a quin punt les podem acabar convertint en un dels col·lectius més vulnerables i afectat per la crisi de la COVID-19.\nD’altra banda, convé situar que fa molt temps que els moviments ecologistes i marxistes alerten del fet que la globalització extrema, combinada amb la destrucció massiva d’hàbitats naturals, pot provocar un augment de les pandèmies.\nNo s’està posant sobre la taula ni un canvi de fiscalitat radical ni la planificació econòmica a llarg termini, sense això, tornarem a caure en els errors de la crisi econòmica del 2008: les conseqüències d’aquesta epidèmia estan impactant i ho continuran fent de manera desigual a la població, afectant més intensament a les classes populars.\nS’està fent servir una retòrica belicista/militaritzada per demanar sobreesforços a la població que ens allunya del debat social, polític i científic necessari en democràcia. Ni es pot comparar, per escala, la situació actual amb la guerra (per donar alguna dada comparativa: als anys 30 del segle passat van morir a Espanya 540.000 persones durant la Guerra Civil mentre que s’estima que la COVID-19 deixarà unes 40.000 víctimes mortals) ni es pot demanar a la població civil que acati ordres (els militars acaten, les civils acordem).\nS’han menystingut les necessitats dels col·lectius més vulnerables (no només sanitàriament) exposant-los al risc real, tangible de la pobresa. En efecte, creiem que el coronavirus deixarà més pobres que morts.\nEstudiar les alternatives que han proposat alguns països i experts per aconseguir una reobertura més o menys ràpida de les escoles.\nHabilitar espais de joc al carrer, tallant-los al trànsit i reforçant la presència de professionals del lleure amb un objectiu educatiu i per garantir el distanciament social.\nPromoure que la tornada a les escoles i a les entitats de lleure en el marc de l’actual pandèmia sigui una oportunitat d’aprenentatge en matèria de salut pública i educació per a la salut per infants, famílies i professionals educatius.\nSi voleu llegir l’article a la font original fes clic aquí.


Sala-i-Martín: "No està bé penalitzar les empreses que ens han salvat el cul amb la Covid" - 13/04/21 - Informe Sala i Martín\nOtros episodios de "Informe Sala i Martín"\nNo te pierdas ningún episodio de “Informe Sala i Martín”. Síguelo en la aplicación gratuita de GetPodcast.\nSala-i-Martin: "Si volem lluitar contra el canvi climàtic hem d'assumir l'encariment de la llum" - 22/06/21\nEl professor Xavier Sala-i-Martin recorda que actualment a la UE la reducció d'emissions de CO2 comport donar menys permisos a les empreses productores, i això es tradueix en una alça del preu d'aquestes concessions però també una pujada pel consumidor final. Segons ell, "si ens prenem seriosament la protecció del clima, el que hem de fer és que els costos de les empreses que emetin gasos contaminants siguin més alts i aleshores provocar que elles mateixes passin a produir energia neta".\nSala-i-Martín: "Els nous consellers tenen les mans lligades per l'asfíxia financera d'Espanya" - 25/05/21\nSala-i-Martín: "Alliberar les patents no resol la falta de producció de vacunes contra la Covid" - 11/05/21\nXavier Sala-i-Martín espera que el Barça no surti perjudicat del fracàs de la Superlliga europea, i que "no hi hagi venjança". Ho diu perquè aquesta nit el Reial Madrid, club impulsor del projecte de nou campionat de futbol, juga partit de Champions contra el Chelsea. "Si els àrbitres van contra el Madrid, vol dir que hi haurà venjança" de la UEFA, per l'atreviment de Florentino Pérez de plantejar un sistema diferent. L'economista atribueix el fiasco de la Superlliga a la reacció dels fans anglesos, contraris al nou format, i a les pressions dels governs britànic i rus sobre els clubs de la Premier League. Sala-i-Martín creu que la UEFA sortirà reforçada d'aquest episodi, malgrat que "els seus dirigents no són bons per al futbol".


La Teoria de les intel·ligències múltiples - Gabinet Psicològic Mataró\nEts aquí: Inici1 / Blog2 / Notícies3 / La Teoria de les intel·ligències múltiples\nSón moltes les propostes que s’han fet per conceptualitzar el constructe de la intel·ligència i, per tant, diferents les divergències entre els diferents autors. Aquesta es pot definir com aquella capacitat mental que implica l’aptitud per raonar, planificar, resoldre problemes, pensar de manera abstracta, comprendre idees complexes, aprendre amb rapidesa i aprendre de l’experiència. Consistiria així en una capacitat àmplia i profunda per comprendre l’ambient. Entre les discussions principals, es debat entre si constitueix un tret de la personalitat, si es tracta d’una característica innata o adquirida, o si és un constructe unitàri o multidimensional.\nEn aquest darrer sentit, i en contra del que tendim a considerar, hi ha cert consens a pensar que no existeix una única intel·ligència, i que són molts els atributs o capacitats que hem de tenir en compte per considerar una persona com a més o menys intel·ligent. Així, Howard Gardner, psicòleg nord-americà de la Universitat de Harvard, va publicar el 1983, la seva teoria sobre les intel·ligències múltiples, advertint que no únicament la intel·ligència acadèmica és el factor decisiu, ja que moltes persones amb qualificacions excel·lents presenten dificultats per relacionar-se amb altres o per manejar àmbits concrets de la seva vida. En aquest sentit, l’autor podria afirmar que Stephen Hawking no és més intel·ligent que Leo Messi, sinó que tots dos han desenvolupat un tipus d’intel·ligència diferent. D’aquesta manera, proposa l’existència de 8 tipus d’intel·ligència:\nLingüística: Es refereix a l’habilitat per a la comunicació tant verbal com no verbal, representant el domini del llenguatge en totes les seves esferes.\nLògic-matemàtica: És la capacitat per raonar lògicament i per resoldre problemes numèrics. Els coneguts tests d’intel·ligència (QI) s’encaren a avaluar principalment aquest tipus d’intel·ligència i, en menor mesura, la lingüística.\nEspacial: Coneguda també com a intel·ligència visual-espacial, i referida a l’habilitat per observar els estímuls, objectes, i en general, el món, des de diferents perspectives. Ens permet elaborar les nostres pròpies imatges mentals i ser-ne sensibles als detalls, a més de permetre’ns desenvolupar un sentit individual de l’estètica.\nMusical: Com el seu nom indica, representa l’habilitat i la sensibilitat per detectar, aprendre i reproduir sons i peces musicals. L’autor destaca aquesta intel·ligència ressaltant la importància de l’art musical a les nostres vides des de segles enrere.\nCorporal i cinestèsica: Es requereixen certes habilitats corporals i motrius per manejar eines i expressar algunes emocions. Així, l’autor considera que hi ha un component físic clau per a una adaptació adequada al nostre entorn.\nIntrapersonal: És la capacitat per comprendre’ns, escoltar-nos i crear-nos una imatge interna de nosaltres mateixos, tant a nivell emocional com d’altres atributs interns (pensaments, trets de personalitat…).\nInterpersonal: Seria l’equivalència d’intel·ligència social proposada per altres autors. Es mostra en la nostra capacitat per crear i mantenir vincles i per comprendre els estats interns dels altres, juntament amb l’habilitat per a la resolució de conflictes interpersonals.\nNaturalista: Aquesta va ser afegida a la seva teoria posteriorment (1995) pel mateix autor justificant que és clau per a la nostra supervivència. La va definir com a l’habilitat per a detectar, categoritzar i diferenciar els estímuls relacionats amb l’entorn (p.ex., vegetals i animals) o altres fenòmens relacionats amb la natura com la geografia o el clima.\nResulta molt interessant adoptar un punt de vista global i divergent quan parlem de constructes com la intel·ligència. No tots som bons en tot, i si ho analitzem detingudament, és possible que siguem capaços de detectar quines d’aquestes intel·ligències tenim més desenvolupades. Aquesta concepció divergent, a més, pot ajudar a la desestigmatització de certes persones, i a adoptar plans de desenvolupament individualitzats molt més complets i integrals.\nDisciplines com la neuropsicologia s’encarreguen d’estudiar i avaluar aquestes facetes i altres. Al nostre centre de psicologia i psiquiatria, a Mataró, trobaràs professionals especialitzats en aquesta, i en altres vessants de la psicologia d’adults i infanto-juvenil.\nhttps://gabinetpsicologicmataro.cat/wp-content/uploads/2021/11/Inteligencia-multiple.png 420 750 Gabinet Recepció https://gabinetpsicologicmataro.cat/wp-content/uploads//2019/07/logo_negreEditado.png Gabinet Recepció2021-11-12 13:24:532021-11-12 13:24:53La Teoria de les intel·ligències múltiples\nAaron T. Beck Tipus d’enuresi


Barcelona creix com a destinació d’estudiants del programa Erasmus | betevé Web\nLa Sara és italiana i fa un parell de setmanes que ha arribat a la ciutat. És una estudiant d'Erasmus i comparteix pis amb dues italianes més i dos espanyols, estudiants com ella. Tots tenien clar que volien venir a Barcelona.\nSARA VOLTOLINA, estudiant d'Erasmus\n"Es una ciudad muy joven, pero también hay muchas otras cosas de cultura, arte... me encanta."\nLa Sara s'ha matriculat de tres assignatures d'història a la Universitat de Barcelona. I amb els mateixos arguments que ella, el Paul, un parisenc que estudia geografia, ens explica perquè la capital catalana és la destinació perfecta.\nPAUL BEJARANO, estudiant d'Erasmus\n"Obviamente mucha fiesta, pero es una ciudad tradicional con mucha cultura y historia, y a pesar del carácter histórico es una ciudad moderna, donde se habla castellano, catalán, francés, inglés, alemán, chino..."\nLes xifres ho confirmen. En només cinc cursos els alumnes estrangers que ens visiten en el marc del programa Erasmus s'ha disparat en un 37 %. Els italians encapçalen el rànquing, seguits dels alemanys i els francesos. La marca Barcelona funciona, però des del Consell Interuniversitari de Catalunya també assenyalen el prestigi de les universitats.\nMERCÈ JOU, secretària general del Consell Interuniversitari de Catalunya\n"Cada vegada dintre els rànquings internacional se situen més les nostres universitats, i a més a més, amb un pol atractiu com Barcelona, això sumat fa que sí, que realment aquí es concentrin la major part dels estudiants internacionals del país."\nTambé són més els estudiants d'aquí que marxen a l'estranger amb programes de mobilitat. Per això la Generalitat creu que el nombre d'estudiants que ens visiten encara pot créixer més, sense posar en risc la qualitat de l'oferta educativa. En aquest sentit, el govern està promovent els estudis de màster i postgrau per atreure estudiants extracomunitaris.\ndiumenge 9 d'octubre, 2016 , 11.41\nLa ciutat és una destinació a l'alça per als estudiants del programa de mobilitat europea Erasmus. En només cinc anys el nombre de joves que trien les nostres universitats per estudiar ha crescut en un 37 %. Si el curs 2010-2011 van ser poc més de 3.000 els estudiants que van triar la ciutat, cinc anys després van passar a ser-ne 4.224. Entre els motius, el clima, l'entorn cultural i també el prestigi internacional de la nostra oferta educativa.\nEl curs universitari fa unes setmanes que ha començat i ho torna a fer amb un bon balanç pel que fa al nombre de joves estrangers que trien Barcelona per estudiar. El programa Erasmus no para de créixer tant pel nombre d'universitaris que ens visiten com els que marxen, que està lleugerament per sota.\nEn concret, el nombre d'estudiants que arriben d'altres universitats europees ha crescut en un 37 % des del curs 2010-2011, en què van venir 3.127 alumnes, fins al 2014-2015 quan van fer estada a Catalunya un total de 4.294.\nLa Sara Voltolina és una d'aquestes joves Erasmus que acaba de començar les classes d'Història a la Universitat de Barcelona. Malgrat que no havia trepitjat mai la ciutat abans, tenia clar que aquesta era la seva destinació. Els italians com ella encapçalen el rànquing de joves estrangers, seguits dels alemanys i els francesos, anglesos i holandesos.\nEl Paul Bejarano, estudiant francès de Geografia, que coincideix en els atractius de la capital catalana: "És una ciutat oberta i moderna, amb una combinació perfecta d'història, cultura i tradició". "La festa" i el clima també són dos punts forts.\nEls catalans que opten per viure l'experiència d'un Erasmus també creixen any rere any, i superen ja els 4.200. Per això la Generalitat creu que el nombre d'estudiants que ens visiten encara pot créixer més, sense posar en risc la qualitat de l'oferta educativa.\nPrecisament, per continuar ampliant la dimensió internacional de l'educació superior catalana, el govern està promovent els estudis de màster i postgrau per atreure estudiants extracomunitaris, sobretot dels Estats Units i Àsia.


A KOPS D'STICK: OK LLIGA 2013-14 (JORN. 8): TORDERA 3 - BLANES 3\nOK LLIGA 2013-14 (JORN. 8): TORDERA 3 - BLANES 3\nAMB EL QUE ES TÉ TENIR!\nEl Tordera va tirar de coratge per sumar el seu primer punt de la temporada en el derbi amb el Blanes, un altre equip necessitat de punts i que estrenava nou tècnic, en un partit al que no li va faltar de res: gran ambient a les grades, emoció i tensió a la pista, polèmiques, gols i final èpic. El Tordera no va jugar gens malament, però va topar amb un sublim Jaume Llaverola a la porteria rival, el que va propiciar que el Blanes pogués posar-se 0-3 a favor a manca de 10 minuts pel final. Els locals, però, no van defallir, i en uns minuts màgics van remuntar fins igualar el marcador i es va entrar en un final de partit d'autèntic infart.\nEl gol de l'empat a 3 va destapar l'eufòria al Parroquial\nCOMPETICIÓ: OK Lliga 2013-14, jornada 8.\nLLOC/DIA/HORA: Pavelló Parroquial, Tordera (Maresme). Dissabte 30 de novembre de 2013, 19:30 h.\nCP TORDERA (0+3): Jordi Lòpez (P), Andrea Bolcato, Marc Serra, Joan Castañé (2), Adrià Martos (1) -equip inicial-, Sergi Parra i Marçal Cuenca.\nEntrenador: José Martos\nMURALLA ÒPTICA BLANES HCF (1+2): Jaume Llaverola (P), Ferran Formatjé, Kimi Ridaura, Francesc Bargalló (1), Manel Garcia (1) -equip inicial- David Plaza (1) i Ruben Fernàndez.\nEntrenador: Ramon Benito\n0-1 (19') Plaza, de xut creuat.\n0-2 (27') F. Bargalló, d'acció personal.\n0-3 (38') Garcia, de contraatac.\n1-3 (41') A. Martos, de xut llunyà.\n2-3 (42') Castañé, de xut exterior.\n3-3 (44') Castañé, de xut exterior.\nÀRBITRES: Álvaro de la Hera i Maria Teresa Martínez\nBLAVA: Plaza (Blanes HCF), min 35', per enganxar a un contrari amb l'estic.\nVERMELLA: Bolcato (CP Tordera), min 46, per colpejar amb l'estic a un contrari.\nFALTES: CP Tordera: 10 / Blanes HCF: 9\nPÚBLIC: Uns 300 espectadors\n-Abans del partit es va fer un minut de silenci en memòria de dues persones vinculades al CP Tordera.\n-El partit va donar inici a les 19:37 h.\nAmbient de luxe en el pavelló Parroquial de Tordera per veure el duel entre el CP Tordera i el Blanes HCF, un partit d'aquells anomenats de màxima rivalitat entre poblacions veïnes, i que va generar molta expectació desprès de 7 temporades sense disputar-se. El Tordera encara no havia sumat cap punt en el que es portava de campionat, malgrat tot, la seva afició continua recolzant incondicionalment a l'equip, més que res, degut a que, tot i que els resultats no acompanyen, l'equip està oferint una bona imatge i els jugadors mostren un gran esperit de lluita sobre la pista.\nEl caliu d'unes grades plenes d'aficionats, i el fet de jugar contra un rival directe a la part baixa de la classificació, propiciaven l'ambient ideal per afegir un plus de motivació extra als jugadors torderencs en el seu afany per poder aconseguir d'una vegada els primers punts de la temporada. Però, alerta! El Blanes arribava necessitat de punts -només havia sumat 4 en 7 jornades-, i amb el repescat Ramon Benito novament a la banqueta -tercer tècnic en el que portem de temporada-, feien d'ell un rival altament perillós.\nMàxima igualtat a la primera part\nEl partit va començar intens, amb els dos equips buscant obertament la porteria contrària. Durant els primers minuts es van poder comptar un bon grapat d'ocasions als dos costats de la pista, convertint-se així Jordi López i Jaume Llaverola en els protagonistes d'aquests compassos inicials amb les seves intervencions, que van ajudar a mantenir encallat el marcador amb l'empat a 0.\nMarc Serra intenta rematar danat l'oposició de Kimi Ridaura\nAmb els minuts passant i sense cap clar dominador sobre la pista, cada cop semblava més clar que qualsevol encert puntual resultaria determinant per decantar el partit d'una forma o una altra. I això va arribar als 19 minuts, quan David Plaza traçava una diagonal i sorprenia a Jordi Lòpez amb un xut creuat des de la frontal, avançant així al Blanes 0-1. Els sis minuts restants per arribar al descans van transcórrer amb la mateixa tònica que hi havia, encara que amb un ambient cada cop més caldejat, però cap dels dos equips va aconseguir tornar a moure el marcador.\nJordi Lòpez batut per Plaza en el 0-1\nReaparició de Marçal Cuenca\nUna de les coses més destacades d'aquesta primera part va ser la reaparició del jugador del Tordera Marçal Cuenca desprès d'un mes lesionat. En una situació tant delicada i amb una plantilla força curta, la recuperació d'un dels seus referents resulta una gran notícia pel tècnic José Martos de cara a afrontar amb millors garanties la exigència dels seus propers enfrontaments.\nMarçal Cuenca va reaparèixer un mes desprès\nEl Blanes es posa 0-3\nFrancesc Bargalló en el moment del 0-2\nLa segona part no va començar bé pels interessos del Tordera, ja que al minut i escaig de represa Francesc Bargalló feia el 0-2 amb una gran acció individual. El Tordera buscava cada cop amb més insistència un gol amb el que poder tornar a ajustar el resultat, però topava una i una altra vegada amb Jaume Llaverola. Obligats a obrir-se per intentar marcar i aixecar el partit, els torderencs van patir angoixes per contenir a un Blanes crescut que volia sentenciar. Per fortuna, un molt inspirat Jordi Lòpez, amb les seves intervencions va encarregar-se de mantenir vives les esperances locals.\nJordi Lòpez refusant un xut de Ferran Formatjé\nLa malastrugança continuava instal·lada entre els locals, que no van saber aprofitar la expulsió per targeta blava del blanenc David Plaza. Sergi Parra va fer el llançament de la falta directa corresponent, i la bola va acabar estavellant-se en el travesser de la porteria desprès de ser refusada per Llaverola. El Tordera tampoc va saber treure profit dels seus dos minuts de Power Play.\nSergi Parra no va poder batre a Llaverola de falta directa\nPoc desprès, ja amb la igualtat numèrica sobre la pista, Marc Serra va ser incapaç de batre a Llaverola en una triple ocasió, en la que el porter blanenc es va lluir al refusar un penal i dos rematades posteriors de forma consecutiva. Però, ironies del destí, quan més a prop es va estar de l'1-2 es va passar en qüestió de segons al 0-3 gràcies a un ràpid contraatac de Manel Garcia.\nManel Garcia va ser molt ràpid a l'hora de fer el 0-3\nReacció fulminant del Tordera\nSi una cosa té el Tordera d'aquesta temporada es que mai abaixa els braços i sempre té fe en les seves possibilitats, i per una vegada, el seu coratge es va veure recompensat quan en quatre minuts màgics va fer tres gols que igualaven el partit.\nJoan castañé celebra el segon gol del Tordera\nAdrià Martos va obrir la porta de la remuntada amb una forta canonada des de la mitja distància quan faltaven nou minuts pel final. Tant sols un minut més tard, Joan Castañé, també amb un xut exterior va ajustar el marcador amb un 2-3 i feia creure en el miracle.\nGran ocasió d'Adrià Martos\nEl Tordera, esperonat per un pavelló que s'havia convertit en una olla a pressió, va llençar la resta i es va bolcar a l'atac en busca de l'empat. Adrià Martos va estar a punt d'empatar en un u contra u amb Llaverola, però semblava que la clau per batre al porter blanenc estava en el xuts de lluny, com havien arribat els dos primers gols i com finalment va acabar per arribar el tercer. En una acció individual, Joan Castañé no s'ho va pensar dues vegades quan va trobar un forat entre la defensa rival i va engaltar un fort cacau que es va convertir en el 3-3, fent esclatar el deliri al Parroquial.\nDarrers minuts d'èpica i tensió\nSembla que estigui escrit que el Tordera tingui que patir sempre adversitats aquesta temporada, i els darrers minuts d'aquest partit no podrien ser una excepció. Els torderencs van patir l'indescriptible per mantenir un resultat que els hi havia costat suors aconseguir, però com si d'un guió de Hollywood es tractés, aquesta vegada va haver-hi un final feliç.\nLa expulsió de Bolcato va tallar la remuntada del Tordera\nEl primer contratemps que van tenir que superar els locals va ser la expulsió per targeta vermella directa d'Andrea Bolcato a cinc minuts del final. Jordi Lopez va poder aturar la falta directa picada per Francesc Bargalló, però els torderencs van tenir que jugar en minoria quasi fins al final de l'enfrontament, amb 9 faltes, empatant a 3 i davant d'un rival bolcat a l'atac.\nJordi Lòpez va estar providencial davant Francesc Bargalló\nEl Tordera va afrontar amb valentia aquests complicats instants. Va defensar-se amb ungles i dents del ferotge assetjament blanenc i Jordi Lòpez va fer tot un homenatge als Pink Floyd convertint-se en un autèntic mur infranquejable. Fins i tot els torderencs van tenir la victòria a tocar en un contraatac on la bola va acabar sortint fregant el pal de la porteria de Llaverola.\nFormatjé va fallar una directa en els darrers instants\nPer afegir encara més emoció, els dos equips estaven igualats a nou faltes, i a un minut i escaig pel final, va acabar caient la desena falta del Tordera, però Ferran Formatjé va ser incapaç de tornar a superar a Jordi Lòpez en la execució de la directa corresponent. Amb els nervis a flor de pell tant a dins com a fora de la pista, i per fortuna per a tots els cardíacs presents, el partit va tocar a la fi amb l'empat a 3.\nA nivell classificatori, aquest empat no serveix de gaire a cap dels dos equips, que continuen mantenint les seves posicions dins de la zona de descens de la classificació. A nivell moral es diferent. Aquest punt, i sobretot la forma de com s'aconseguit, resulta una gran injecció de moral pel Tordera, veient d'aquesta manera una petita llum al fons d'un túnel que s'ha allargat set jornades. Ara, però, toca donar continuïtat als resultats positius, i una bona oportunitat per fer-ho es presenta la propera jornada, en la que els torderencs visitaran diumenge 8 al cuer, el CP Vilanova, un equip que encara no ha puntuat i està immers en una profunda crisis a nivell de joc i resultats.\nPer part del Blanes, estrenar entrenador sumant sempre resulta positiu moralment, sobretot si el proper partit és un complicat desplaçament, a la pista del Calafell en aquest cas, un dels equips revelació d'aquesta temporada.\nEls porters. Porto varis dies donant voltes intentant decidir quin dels dos porters va resultar més determinant i no he arribat a cap conclusió. L'actuació de Jordi Lòpez va resultar especialment decisiva i estel·lar en els minuts finals per ajudar al Tordera a mantenir el punt que amb tant patiment havien aconseguit, i Jaume Llaverola va estar impecable durant bona part del partit, mantenint a ratlla els atacs dels torderencs, cosa que va permetre al Blanes assolir una renda suficient per desprès poder esgarrapar un punt. Tots dos van tenir una actuació especialment destacada.\n...el Tordera va recuperar a Marçal Cuenca desprès de perdre's els darrers 3 partits per lesió.\n...el jugador del Barça Marc Torra va estar veient el partit, acompanyat pel mític exjugador Josep Enric Torner i la jugadora del Lloret Cristina Carbó.\n...la il·luminació del pavelló no es va encendre completament fins quan ja es portaven uns minuts de joc.\n...a l'acta del partit van atribuir el tercer gol del Blanes a Francesc Bargalló, i alguns mitjans informatius van adjudicar a Joan Castañé els tres gols del Tordera.\n...el darrer Tordera-Blanes, disputat el 2 d'abril de 2006, també va acabar amb empat a 3.\nRamon Benito tornava a dirigir al Blanes\nSolemne minut de silenci abans del partit\nJosep Enric Torner (esquerra) i Marc Torra (centre), dos mites formats a Tordera, van seguir el partit.\nBernat Camps i Marc Martín són els joves locutors que fan les retransmissions d'hoquei a Ràdio Tordera.\nJosé Martos atenent als medis desprès del partit.\nPublicat per Cròniques des de l'exili a 1:52\nEtiquetes de comentaris: Cròniques, OK Lliga 13-14, Tordera


[somiatruites]: de gener 2007\nestic subscrita a les llistes de distribució de la comunitat virtual ICTnet (més avall us en faig cinc cèntims)... gràcies a això, l’altre dia vaig conèixer (metafòricament parlant) al senyor Roberto Carballo.Teniu un accés al seu bloc a l’apartat enllaços... també podeu visitar la plana: http://www.robertocarballo.net/\nCarballo és un home inquiet, prolífic i pertinaç en la cerca de la innovació entre d’altres però des de la vessant més humanista... si més no és el què em transmeten les seves paraules...\nvoldria compartir amb vosaltres un fragment d’alguna de les seves intervencions a la xarxa:\n“El sentido común, filosofía de pocos”: (...) negar el conocimiento o darle de lado, mirarse demasiado el ombligo, o mirar poco a los demás y a sus opiniones, y reducir la tasa de esfuerzo e intensidad, son factores que individualmente o combinados aparecen en las formas de trabajo excesivamente centradas en el individuo, y que no saben utilizar los recursos de intercomunicación y grupales, que no saben apreciar la maravilla de estar en el mundo y poder compartir con otros nuestras cosas... y eso, a largo y medio plazo, hace entrar en crisis las empresas. Y es que el sentido común no es una filosofía al alcanze de todos (...).\nbé, doncs per avui ja hem acabat: apa siau!\nups! m'oblida de comentar-vos ICTnet: ICTnet, creat per l'Institut Català de Tecnologia l'any 1996, es defineix com una comunitat virtual de professionals, un espai de trobada entre gent d'empresa i professionals d'àmbit català, espanyol i llatinoamericà. Disposa d'unes 46 comunitats virtuals de coneixement, cadascuna d'elles centrada en un tema específic i classificades en 7 àrees diferents, així com serveis especialment pensats per als professionals: notícies, cercadors, informació tècnica.... ICTnet és una comunitat de comunitats de coneixement.\ni per si no en teniu prou... us defineixo comunitat virtual de coneixement... per comunitat virtual de coneixement hauríem de pensar en un grup de persones que comparteixen informació, idees, experiències i eines sobre una àrea d'interès comuna, on el grup aporta més valor que no pas l'individu en solitari... l'objectiu: generar coneixement.... virtual: pq és a través de l'ús de noves tecnologies (potser mai es veuran i en canvi s'hauran mailejat cinquanta mil vegades)...\nPublicat per la su de tossa a les 17:47:00 2 comentarios\nEtiquetes: persones: factor o recurs productiu?\navui estrenarem l’espai curiositats amb la paraula Wi-Fi (Wireless Fidelity): amb Wi-Fi hem de pensar en la connexió entre equips sense cables (p.e. d’un ordinador a un altre, o d’un ordinador a la xarxa o internet).\nPublicat per la su de tossa a les 17:36:00 0 comentarios\nreforma del Codi Civil\nNo sé si heu tingut ocasió de llegir la premsa d’avui o d’escoltar les notícies... jo, sóc d’aquelles persones que condueix escoltant la radio (quan no un CD) i puntuals com sempre les notícies t’informen del què es considera més rellevant per tenir al dia a la gran massa – a mi dins d’ella.\nBé, avui podem dir que estem d’enhorabona i no per un sinó per dos motius!\nPrimer.- perquè el govern del nostre país promou un projecte de llei relatiu a les successions per tal què les persones que han maltractat (home, dona, fill/a) NO puguin heretar del cònjuge/ascendent maltractat!!!... osti tu!... i jo que ni tant m’havia parat a pensar que aquests/es mal parits/des encara tenien dret a herència... obvi d’altra banda sinó es realitzen esmenes com aquesta.... per tant, enhorabona per la iniciativa! això sí és fer política i en majúscules.\nSegon.- perquè de nou, el nostre govern ens dóna un bon motiu d’orgull: s’equiparan els drets d’herència de les parelles de fet a la dels matrimonis.\nPublicat per la su de tossa a les 17:12:00 0 comentarios\nde principis i valors\navui us adjunto un escrit que vaig enviar, i van publicar, a El lector escriu d'EL PUNT.\n"Com cada dia dono un cop d’ull a la premsa i com cada dos per tres l’estómac se’m regira. No només per la premsa, sinó pel què escolto, pel què veig, pel què visc... frustrada? potser.\nPerò és que només a mi m’altera llegir les imprudències dels nostres actes?\nResponsabilitat: Capacitat que té tot subjecte d'acceptar les conseqüències d'un acte propi conscient i lliure.\nDigne: Honest, noble, respectable, honorable.\nRespecte: Deferència, sentiment de reverència envers algú per raó dels seus mèrits.\nCansada. Estic cansada que no siguem responsables, què oblidem la vàlua de principis tan meritoris per guiar les nostres vides com són el respecte a la responsabilitat i la dignitat. Estic cansada del tot si val i aquí no passa res! On som, què fem, cap on anem?. Mal dia sí, definitivament avui tinc mal dia.\nFarta. Farta de llegir casos de corrupció, de maltractament, d’abusos, de males pràctiques... però que coi estem fent?\nQue el ser humà és dolent per naturalesa, és una frase recurrent que utilitzem per justificar la quotidioneïtat insensible amb la què llegim, escoltem i mirem aquests casos. Doncs a mi no em consola!. Sóc de la generació dels 70’s, hereva de l’abeja Maia, alumna de la Bola de cristal i seguidora dels Fraggel Rock.\nOn són aquells principis rectors que tan bellament inundaren les ments de la nostra infantesa? Deixem-nos d’excuses, oblidem qualsevol discurs religiós (no va d’això), i admetem que som nosaltres que actuem, pensem, diem i fem. Som nosaltres mateixos i, per tant, és la nostra responsabilitat, i obligació, escollir els nostres principis rectors.\nUn món millor és possible. Utopia? no. Recuperem la importància del respecte a aquells homes i dones dignes i responsables!.\nSi no és tan difícil, perquè oblidem tan ràpid? "\nPublicat per la su de tossa a les 16:57:00 1 comentarios\nHistòries de l'Arc\navui un comentari moooooolt breu pq és tard i pq estic cansadeta... simplement una recomenació.... una troballa interessantíssima(què em va presentar en Pruni): Històries de l'Arc una producció de Paral·lel 40 per a Televisió de Catalunya (Departament de documentació i nous formats)\nun film/documental d'escassos 28 minuts (lo breve si bueno dos veces bueno) del mític bar l'Arc de Girona.\ndescripció: "refugi d'inconformistes, antifranquistes i somiiadors en els anys foscos del franquisme, el bar l'Arc, al peu de l'escalinata de la catedral de Girona, fou per uns una cova de rojos i per altres una mena de Bocaccio de butxaca. El documental es capbussa en la vida secreta d'aquest atípic local, amb prop de 50 anys d'història, i redescobreix la seva mítica noctàmbula. No hi falten anècdotes delirants i esperpèntiques, entre una soprenent galeria de personatges entre els quals destaquen un propietari arrauxat i sarcàstic, un dibuixant anticlerical i mordaç, i una misteriosa i bella musa a qui anomenaven La Divina"\nsi teniu possibilitat, o coneguts o contactes, cerqueu el film, val la pena.... després de veure'l em vaig tornar a preguntar de nou: però on carai són aquells inconformistes?!!!!\ni com sempre un petonàs al nas!\nPublicat per la su de tossa a les 21:23:00 0 comentarios\nPublicat a Dossier Econòmic: 20-26 de gener de 2007\nÈTICA I NEGOCI\nde Carles M. Moreno\nCALENDARI PER AL 2007\nMolts de vostès, segurament, ja tindran el seu calendari del 2007 damunt de la taula o en algun lloc visible del seu entorn de treball. Un calendari, potser, elaborat per la mateixa empresa, comprat en una papereria o obsequi d’algun proveïdor o entitat. Dotze mesos (una mica menys ja) al davant. Permeti-se’m un calendari per aquests pròxims mesos per no perdre de vista l’ètica del 2007.\nGENER: som en el primer mes de l’any i, encara que continuïn alguns temes de l’any anterior, potser val la pena veure com s’està d’il·lusió, no per l’efecte Nadal sinó perquè és un valor per al treball diari. Genera il·lusió en l’empresa per als projectes que es duen entre mans afavoreix una dinàmica de treball que redundarà en beneficis de tots.\nFEBRER: els bons projectes empresarials passen per la consistència. Generar solidesa en l’empresa a llarg termini és el repte de la majoria. La consistència que, des de l’ètica, es podria entendre també com la manera de generar valor per a la societat des de la professionalitat. Consistència és gestionar els assumptes de l’empresa amb rigor, eficiència i responsabilitat.\nMARÇ: poques coses s’aconsegueixen a l’empresa sense perseverança. És la qualitat dels qui estan decidits a anar cap endavant contra vent i marea. Aquells que no es desanimen enfront les adversitats i perseveren en els objectius traçats fins a aconseguir-los. També els que busquen sense descoratjament cada dir fer les coses tant bé com sigui possible.\nABRIL: és cert que la perseverança ha de venir acompanya de bones dosis de paciència. De vegades, per més que ens obstinem – no per més córrer s’arriba abans- hi ha assumptes que eren “per ahir”, altres “per a demà” i alguns per a “demà passat”. La paciència ha de permetre veure, amb una certa calma, la distinció entre el que és urgent i el que és important.\nMAIG: un dels reptes per a les empreses serà la gestió del compromís. Un bé equilibrat entre l’empresa i els seus col·laboradors sobre la base d’una lleialtat recíproca. El compromís, partint del treball de cadascun en l’empresa, ha d’arribar a totes les parts que tenen a veure amb aquesta però, sobretot, als clients. Gestionar bé el compromís “des de dins” de l’organització “cap a fora” és clau en el futur de l’empresa.\nJUNY: un tema que no es pot deixar de banda és la formació. Cal mesurar què es pot millorar de tot allò que, habitualment, ja es fa bé. D’altra banda, és fonamental estar al dia per no quedar-se enrere. La formació és molt més que assistir a un seminari, recollir una carpeta i, després, classificar-la en alguna prestatgeria de l’oficina. La formació ha de remoure hàbits per potenciar el treball diari.\nJULIOL: a poc a poc, s’ha d’anar entrant en un equilibri entre la vida laboral i personal. Aquesta serà una demanda social cada vegada més insistent. No es pot deixar de banda. Aquí hi ha en joc un model d’empresa i de societat.\nAGOST: no em cansaré de repetir-ho: “tan important és treballar bé com saber descansar bé”. Agost, temps d’oci. Deixem el no-oci (necotium: negoci) aparcat i se pot se’n sap. És important descansar bé per renovar forces i continuar al peu del canó.\nSETEMBRE: renovats pel temps de descans, potser és el moment propici per retocar aspectes que paralitzen procediments, sistemes i persones. Avaluar i revisar sense por, ajuda a avançar.\nOCTUBRE: no se seria a l’empresa si no s’és capaç d’assumir certs riscos, tant mesurats, milimetrats si es vol, però riscos al cap i a la fi. El risc forma part de er empresa. Els empresaris ho saben bé. És el pa de cada dia.\nNOVEMBRE: aplicar el sentit comú en accions i decisions és una bona manera d’equivocar-se el mínim. I, si el sentit comú és compartit i està contrastat, millor que millor.\nDESEMBRE: un bon triple balanç per tancar l’any: començant per un mateix, continuant per l’empresa i acabant en la societat tenint present el principi d’excel·lència per continuar progressant.\nPublicat per la su de tossa a les 18:41:00 0 comentarios\nla decisió de crear un propi bloc/bitàcola/diari neix, com a molts de vosaltres possiblement, d’una banda fruit de la curiositat per conèixer les noves eines de comunicació i de l’altra, de la necessitat de compartir...\nno és hora ara doncs moment de valoracions però si de fixar intencions, i una és ben clara: conèixer les potencialitats d’aquests espais alhora què descobrir l'interès o desinterès que som capaços de despertar ...\nbé, deixem-nos engrescar per noves aventures i comprovem si estem en disposició d’invertir temps i espera per veure’n els resultats... pq de ganes de compartir en tenim però de temps no tant i de vegades oblidem que en som tants... tants en la mateixa situació... de fet, les primeres vegades que vaig sospesar la decisió de crear un bloc el primer que vaig fer és intentar un banal viatge astral a les ments d’altres bloggers i me’ls/les imaginava darrera un teclat escrivint il·lusionats de conèixer les respostes als seus comentaris, l’increment de visites i comentaris com a èxits assolits... però, de sobte, em vaig adonar que som tantes les persones que necessitem compartir amb la mateixa intensitat que necessitem ser escoltats (llegits)... i tenint en compte el poc temps que solem tenir tots plegats i l’inabastable contingut de la xarxa... que... quina certesa tenim d’haver descobert un bon espai en la immensitat existent?... no podem abastar-ho tot, ni tant sols és sa pretendre-ho... però, és clar, la de coses que ens devem estar perdent!... i llavors, quina certesa tenim que algú s’aturarà una estona a llegir els nostres pensaments?... cap... però de fet, d’això es tracta... o no?...\nbé doncs, ja hem trencat el gel...\nfins aviat i un petonàs al nas\nPublicat per la su de tossa a les 16:48:00 2 comentarios\nPublicat a Dossier Econòmic: 20-26 de gener de 200...


Els impulsors de la moció de censura contra el president del FC Barcelona, ??Josep Maria Bartomeu, i la seva junta directiva van presentar 20.731 signatures a les oficines de club, la qual cosa suposa la xifra més alta de la història del FC Barcelona en aquest tipus d'iniciatives.\nAixí, superen amb escreix les 16.521 necessàries per portar la moció de censura a un referèndum i, excepte sorpresa en el procés de validació de les signatures, aconseguiran el seu objectiu que la continuïtat de la junta de Bartomeu sigui votada pels socis.\nA partir d'ara, començarà un període de 10 dies en què el club constituirà una taula de validació i, quan aquesta estigui formada, comptarà amb altres 10 dies per dur a terme el treball.\nPerò segons el precandidat Jordi Farré, impulsor i responsable jurídic de la moció, "Bartomeu hauria de dimitir avui mateix". Va estar d'acord amb aquesta sentència un dels portaveus de la moció, Marc Duch, que va dir que "si fos Bartomeu estaria tremolant al despatx després de veure que el 20% dels socis del meu club em volen fora. Jo dimitiria segur".\nFarré va considerar que el context de pandèmia no seria una complicació a l'hora de celebrar un referèndum al Camp Nou: "Durant aquest període s'han celebrat eleccions a Galicia i el País Basc i no ha passat res. El recinte dle Camp Nou és prou gran com perquè no passi res ".\nEn el referèndum, els impulsors de la moció haurien de aconseguir un 66,6% de vots a favor de la dimissió de Bartomeu.\nEl tècnic càntabre Quique Setién va anunciar que interposarà les accions legals oportunes contra el FC Barcelona "per no complir amb els contractes laborals" estipulats després de la seva destitució. En un comunicat signat per ell mateix i els seus ajudants Eder Sarabia, Jon Pasqua i Fran Soto, es recorda que la directiva ha mantingut "un mes d'absolut silenci", tot i els diversos requeriments realitzats.\nSetién informa que fins dimecres no va rebre la primera comunicació oficial i que va ser mitjançant un burofax. "Aquestes comunicacions revelen la clara intenció de la directiva de no complir amb els seus contractes laborals amb data 14 de gener de 2020", assegura. A Sarabia, Pasqua i Soto se'ls va informar d'"una futura reubicació al club".


Formació continuada - Escola Municipal d'Art Arsenal\nCURS DE TÈCNIQUES CERAMICO-GRÀFIQUES\nA càrrec de MONTSE LLANAS\n22 de febrer, 21 de març i 25 d'abril\nDesenvolupament de la tècnica de transferència directa de fotocopies (litografia)\nDesenvolupament de la tècnica de Fotoceràmica mitjançant el procés de la goma bicromatada directa.\nImpressió digital directe.\nCalques amb impressió laser.\nGravat amb Pronto plate.\nImpressió directe sobre porcellana i paper en sec\nExplicació ,demostració i aplicació de les tècniques.\nInformació de la toxicitat dels materials emprats.\nCocció de les peces a baixa i alta temperatura.\nCurs de ceràmica\nTornen els Dimarts de fang, a càrrec de Rosa Boqué\nDel 25 de gener al 29 de març de 2022\nInscripcions obertes al taller de ceràmica.\nTots els dimarts, taller obert a partir de les 18:00 h fins les 21:00 h\nCurs de 10 sessions de 2 hores en la franja horària del taller trimestral (gener-març)*.\nIniciació al modelat i torn i seguiment de projectes individuals, un programa de curs adaptat a diferents nivells, amb material i eines incloses.\nDibuix i Pintura 2019-2020\nPreparació de suports, càrregues i textures. Catàlesg de proves.\nCREATIVITAT LÍNIA I TACA\nExperimentació artística, dibuixiem i creem amb la línia i la taca.\nCOMPOSICIÓ I COLOR\nEl color com a protagonista. Amb aquarel·la.\nDIBUIX DE MODEL\nSessions de dibuix de la figura humana, des de l'stickman al moviment.\nIntroducció a les tècniques, eines i perspectiva en el dibuix urbà.\nEl traç, la plantilla i la composició. El mur com a suport.


Laura Blanes y Javi Montava encapçalen el projecte roget\nAl Camp de la Via es va presentar la nova organització del club i els projectes de treball de l’entitat rogeta - La nova presidenta es Laura Blanes i el entrenador, Javi Montava\nAUDIO Ser Deportivos Alcoy (04/06/2019)\nBorja Jornet, director de l’àrea econòmica i administrativa va parlar de la transparència en totes aquelles gestions que va a fer-se, insistint en la presentació anual de pressupostos i final de comptes. així com en la regulació de mols apartats actuals del club. A hores d’ara, recordava que l’entitat està buscant suport amb finançament privat, a banda d’aquell públic que rep de l’ajuntament de Cocentaina.\nAhir es feia oficial el nou fitxatge de Javi Montava per l’entitat rogeta. Laura Blanes, màxima responsable del club donava a conèixer l’aposta de l’entitat pel reconegut entrenador. Una aposta que va ser l’ única que es va plantejar la nova Junta Directiva des del primer moment. Les negociacions van ser ràpides i positives de primera hora ja que tant el club com Javi Montava han compartit en tot moment l’objectiu de l’ascens i la filosofia de joc que es vol per a l’equip.\nPer part de l’entitat, es conta amb l’entrenador per a les quatre pròximes temporades, tractant-se d’un projecte a llarg termini, amb molts més aspectes a banda de l’ascens, com la creació d’ un estil propi de joc que sigui referent per a tota l’escola del club.\nPer la seva part, el nou mister va fer menció a l’anterior etapa que va viure al club de la qual té uns grans records. Montava confirmava les paraules de la presidenta sobre el ràpid enteniment que hi ha hagut entre les dos parts, sumant forces per tal d’ aconseguir l’objectiu. Tant ha resultat la implicació de Montava en el nou projecte que declarava que “Estamos mirando ya jugadores para hacer un equipo competitivo, y meterlo en la parte alta de la clasificación desde el primer momento” .\nPer últim, els representants de l’àrea esportiva, Juanlu Llorens com a vicepresident, i Mateo Moltó com a director, es mostraven molt satisfets pel ràpid acord aconseguit. A més, esperen que el caràcter i la filosofia del nou entrenador es traslladi cada diumenge al Camp de la Via amb bon joc acompanyat de resultats positius.\nTags: Cd Contestano, Contestano, Javi Montava, Laura Blanes,


El Museu Egipci inaugura l’exposició temporal “Animals sagrats de l’antic Egipte” | betevé Web\nVíctor Giralt Jonama@victorgiraltjon dimecres 22 de febrer, 2017 , 07.44\nExplora la relacions dels egipcis amb l’univers animal\nLa mostra "Animals sagrats de l’antic Egipte" ressalta la importància del món animal en les diverses manifestacions culturals de l’Egipte faraònic, especialment en l’àmbit religiós. L'exposició incorpora tres valuoses peces que no s’havien exposat mai al Museu Egipci i es podrà visitar fins al 30 de setembre.\nL’exposició destaca la rellevància del món animal en l’ àmbit religiós. Gràcies a la rica col·lecció del museu, es fa evident també la presència animal en una esfera més quotidiana i domèstica, amb objectes relacionats amb la cosmètica o mobles diversos que remeten a formes animals. La mostra no deixa de banda un dels trets sorprenents de l'Egipte faraònic: la momificació d'animals.\nHi ha tres peces que el museu ha adquirit recentment i que no s'havien exposat abans: un sarcòfag d'ibis de fusta, pa d'or i bronze; una esfinx amb cos de lleó i cap de marrà de pedra calcària, i una estàtua del déu Horus en forma de falcó. Aquesta exposició temporal es pot visitar fins el 30 de setembre.\nEl Museu Egipci incorpora 17 peces de la col·lecció Cano\nUna exposició dedicada a Osiris estrena el nou espai expositiu del Museu d’Egipte\nEl Museu Egipci celebra els 90 anys de la troballa de la tomba de Tutankamon\nEl Museu Egipci convida a un “Banquet Etern”\nEl Museu Egipci revela nous secrets


L'illa de les cartes perdudes | Libros educativos infantiles y juveniles | Los Cuentos de Bastian\nUna aventura en fugir de la guerra, una història de valentia, pors i amicstat\nUna tendra i intel·ligent història de cartes a la il·lusió.\nLa malenconia és un estat de somnolència del que se surt amb esperances.\nHo llegiria mil i una vegades per tornar a recordar quin és el vol de les orenetes.\nAny 1914. A causa de l’esclat de la Primera Guerra Mundial, l’Albert, un nen que viu a Estrasburg, és enviat pels seus pares a Isola della Cona, una illa tranquil·la allunyada dels bombardeigs i els exèrcits, on resideix el seu oncle Audubon. Lluny de casa, descobrirà què és l’enyorança, la por i l’absurditat de la guerra, però també la força de l’amistat i de la seva fortalesa interior. Una història plena d’aventures, emocions, cartes sense destí, un castell amb passadissos secrets i tot de personatges entranyables.\n"L'estol d'orenetes va sobrevolar l'illa un parell de cops. De sobte, com si obeïssin les ordres d'algun comandant invisible, van agafar alçada i van sortir disparades cap al sud. El seu viatge havia començat."\nAquesta és la història d'un nen valent. És la història d'una guerra, horrible, com totes, contrasentit, que et despulla dels teus sers estimats, però que et demostra que hi ha alguna cosa que mai et pot arrabassar, els teus sentiments més íntims.\nEn aquest relat l'expressió emocional a través de la paraula escrita juga un paper fonamental. El petit Albert recupera la confiança en el futur i aconsegueix mantenir el record més preuat, la seva família, gràcies a les cartes que el seu oncle li encomana.\nDe camí entre una mini-novel·la històrica i una rondalla fantàstica, aquest llibre és un passatemps emocionalment ideal. Reflexiones, pateixes, t'emociones, t'alegres, t'apassiones amb el protagonista i t'enamores de l'entorn.\nUna illa italiana desconeguda i escassa en habitants. Els animals són els millors companys i savis consellers. L'oncle és ornitòleg i transmet la seva passió per les aus, doncs acompanyen i descriuen tot el relat.\nDescripcions tan agradables com el paisatge aconsegueixen aïllar l'entorn i a nosaltres mateixos per protegir-nos d'aquesta odiosa guerra a l'altre costat de la frontera. En llegir aquesta novel·la, prenem consciència de la realitat bèl·lica i la veiem des d'un record relaxat en una illa amagada. Ens sentim tan sols com l'Albert i aprenem amb ell a recuperar l'esperança i la il·lusió.\nDe sobte em van entrar moltíssimes ganes d'escriure. El joc de les cartes, l'emoció d'escriure a un ser estimat, un amic inseparable, un familiar perdut, un confident invisible. Una carta, un diari... La intimitat de la tinta sobre el paper tancat. Misteri i confessió. Fes la prova, escriu una carta a algú, veuràs com tendeix a convertir-se en íntim i personal. Quina serà la seva destinació? El cor d'algú. Aprèn a transmetre amb paraules escrites emocions íntimes, et sentiràs millor.\nAquest llibre et relaxa i et dóna ales per volar, com les aus que creuen el seu cel... i el teu.\nTé un format petit, estret, per portar-ho sempre damunt, i rellegir. És d'aquells llibres que assenyales frases constantment, per recordar-les quan faci falta.\nAquí pots llegir el primer capítol]]>.\nL'editorial Babulinka proposa un exercici de creativitat. Crea la teva pròpia bústia per adreçar cartes amb l'expressió escrita de les nostres emocions i sentiments. Per practicar en família, a l'escola o entre amics. ]]>Aquí t'exipliquen com fer-ho.]]>


TV3 creix i bat un nou rècord amb 8 anys consecutius de lideratge - TV3\nTV3 creix i bat un nou rècord amb 8 anys consecutius de lideratge\nTV3 puja el 2017 fins a l'11,8% de quota i obté novament el lideratge absolut anual i aconsegueix un nou rècord com a líder a Catalunya per vuitè any consecutiu. També és la cadena generalista que més puja i lidera les dues franges de més consum: el "day time" i el "prime time".\n02/01/2018 - 11.35\nTV3, líder absoluta de la nit de Cap d'Any. Les campanades de TV3 van ser les més vistes dels últims anys, amb 774.000 espectadors i una quota del 35,4%. TV3, la cadena més vista el mes de desembre, amb una quota del 13,1%, a 4,2 punts de la cadena classificada en segon lloc. Tots els dies del mes de desembre el rànquing dels programes més vistos del dia ha estat liderat per un espai de TV3.\nEls sis programes més vistos de l'any 2017 són de TV3, que en situa 33 en el rànquing dels 40 amb més audiència de l'any. El programa més vist del 2017 a Catalunya ha estat l'emissió del ple del Parlament del 10 d'octubre, amb 1.619.000 espectadors i un 52,3% de quota. També ha estat el dia amb més consum de vídeo, en què el portal de TV3 va batre el rècord d'audiència diària.\nTV3 continua sent l'única cadena que té els informatius entre els 40 programes més vistos. Els "Telenotícies" són líders i dupliquen l'audiència dels informatius de les altres cadenes. A més de liderar en credibilitat i imparcialitat, també encapçalen el rànquing qualitatiu i mantenen el rècord històric assolit l'any passat, amb una mitjana de 8,4. La valoració qualitativa de TV3 consolida la màxima històrica anual aconseguida el 2016 en el panell GFK: amb un índex qualitatiu de 8,3 es manté com la cadena generalista més ben valorada. El canal 3/24 continua liderant els canals temàtics de notícies i aconsegueix un rècord històric amb una quota del 2%. La franja del Super3 continua sent la segona opció infantil entre els espectadors de més de 4 anys. TV3 ha estat la cadena líder d'audiència a internet a Catalunya el 2017 i ha augmentat un 30% en usuaris únics. Els cinc programes més vistos han estat els "Telenotícies", "Polònia", "Els matins", "La Riera" i "Merlí".\nSegons dades de Kantar Media,TV3 tanca l'any 2017 més líder, amb una quota anual del 11,8%, a una distància d'1,7 punts de la segona cadena classificada, T5. D'aquesta manera, TV3 bat un nou rècord i es converteix en la primera televisió que aconsegueix ser líder vuit anys seguits a Catalunya. A més, aquest any ha pujat quatre dècimes i és la cadena generalista que més creix respecte al 2016. En aquest període situada en primera posició, des de l'any 2010 fins ara, TV3 ha liderat 74 mesos del total de 96.\nEn 313 dies dels 365 de l'any 2017, el programa més vist de la jornada ha estat de TV3, en 268 dels quals ha estat alguna de les edicions dels telenotícies. L'any 2017, TV3 ha liderat les dues franges de més consum del dia, el "day time", entre les 8 del matí i les 9 del vespre, amb una quota de l'11,7%; i el "prime time", de dilluns a diumenge, amb una quota del 13,4%.\nEls sis programes més vistos de l'any són de TV3, que en té 33 entre els 40 amb més audiència del 2017. En primer lloc, se situa l'emissió simultània per TV3 i el 3/24 del ple del Parlament del 10 d'octubre, amb 1.619.000 espectadors i un 52,3% de quota. El mateix dia va ser el de més consum de vídeo de TV3 per internet, en què es va batre el rècord d'audiència diària amb 581.000 usuaris únics.\nA la llista dels programes més vistos de l'any, hi ha els especials de l'1 i del 26 d'octubre i de les eleccions del 21 de desembre, així com totes les edicions dels telenotícies. Entre els espais més vistos de l'any també hi ha "Polònia" i l'especial "Un vasco en Polònia", el reportatge "Els dies clau" del "30 minuts", el documental "Las cloacas de interior" del "Sense ficció", el Piromusical de la Mercè i les Campanades de Cap d'Any, "El foraster" o "Merlí".\nPel que fa als esdeveniments esportius, també apareixen a la llista dels 40 espais més vistos de l'any els partits de futbol d'anada i tornada de la Champions entre el París Saint-Germain i el FC Barcelona, el corresponent a la Copa del Rei entre el FC Barcelona i l'Alabès, i el de Supercopa entre el FC Barcelona i el Reial Madrid.\nEls informatius de TV3, líders d'audiència, en credibilitat i en imparcialitat\nL'actualitat continua centrant l'interès de l'audiència i consolida TV3 en referent informatiu, que aquest any ha fet rècords històrics. És el cas del mes d'octubre, en quèTV3 va ser líder amb una quota del 17,5%, a 8,4 punts de La Sexta, segon classificat. Aquesta distància va marcar un nou rècord, des del gener del 1992, quan La 1 va assolir una diferència del 8,1% respecte del segon classificat. A l'octubre, els informatius i els programes especials dedicats a l'actualitat van ser líders, el 3/24 va fer un nou rècord d'audiència, amb un 3,3% de quota, i els portals de la CCMA van aconseguir més rècords.\nTV3 continua sent l'única cadena que situa totes les edicions dels seus telenotícies en el rànquing anual dels 40 programes més vistos i que dupliquen l'audiència dels informatius de les altres cadenes. La valoració qualitativa també és molt destacada, ja que els informatius de TV3 són els més ben valorats pels espectadors que participen en el panell de l'empresa GFK: a més de liderar en credibilitat (95,7%) i en imparcialitat (88,4%), es mantenen en un índex mitjà del 8,4. Aquest bon resultat qualitatiu dels informatius queda reforçat amb l'índex mitjà de TV3, que durant el 2017 ha consolidat el rècord de la valoració de la programació aconseguida el 2016: amb un índex qualitatiu de 8,3 es manté com la cadena generalista més ben valorada.\nEl 3/24 tanca l'any com a líder dels canals informatius amb una quota del 2%, cinc dècimes més que l'any anterior. Com a canal de referència, el 3/24 ha seguit l'actualitat i ha fet cobertures extraordinàries amb un molt bon resultat d'audiència. Pel que fa al portal 324.cat, ha duplicat l'audiència respecte al 2016, de mitjana ha tingut 1,3 milions d'usuaris únics mensuals i va fer rècord a l'octubre amb 2,8 milions d'usuaris únics.\nUn any de rècords també a internet\nA internet, TV3 ha estat la cadena de televisió que ha liderat l'audiència a Catalunya el 2017. Ha estat líder nou dels onze primers mesos de l'any en la categoria de televisió, segons dades de comScore. A Catalunya, ha obtingut una audiència de prop d'1,9 milions d'usuaris únics mensuals, i a Espanya, de 2,4.\nDurant el 2017, l'audiència digital de TV3 ha augmentat un 30% en usuaris únics respecte a l'any passat. Les reproduccions de vídeo han superat els 105 milions, una xifra que representa una pujada del 33% des del 2016. Els cinc programes més vistos per internet han estat els "Telenotícies", els programes "Polònia" i "Els matins", i les sèries "La Riera" i "Merlí".\nTV3 lidera la nit de Cap d'Any i el mes de desembre\nL'últim dia i l'últim mes de l'any 2017 també han estat liderats de manera destacada per TV3, que ha tancat el desembre amb una quota del 13,1%, a una distància de 4,2 punts d'A3, la segona classificada.\nTots els dies del mes de desembre, TV3 ha liderat el rànquing dels programes més vistos de la jornada. Les diferents edicions dels telenotícies ho han fet en 26 ocasions, i la resta de dies han estat líders l'entrevista electoral a Carles Puigdemont, "Polònia" i l'especial "Un vasco en Polònia", el programa especial amb els resultats de les eleccions del 21 de desembre i les Campanades de Cap d'any. TV3 ha estat la cadena líder durant 28 dels 31 dies del mes.\nL'últim dia de l'any, el diumenge 31 de desembre, TV3 va ser líder destacada amb una quota del 14,3%, amb les Campanades de Cap d'Any, l'especial del "Polònia" i el "Telenotícies cap de setmana migdia" al capdavant del rànquing dels programes més vistos del dia.\nLa transmissió de les Campanades de Cap d'Any, a càrrec de Ruth Jiménez i Quim Masferrer, va ser seguida per 774.000 espectadors i va obtenir una quota del 35,4%, el millor resultat des del 2013. El minut més vist va ser a les 00.01, amb 891.000 espectadors i una quota del 39,2%. En els dos minuts de canvi d'any, entre les 23.59 i les 00.00, TV3 gairebé dobla l'audiència de la segona opció, La1, ja que en aquell moment van connectar amb TV3 881.000 espectadors, un 38,9% de quota, mentre, La1 va obtenir 460.000 espectadors i un 20,3% en aquell mateix moment.\nEl segon espai més vist de diumenge va ser "Polònia", amb l'especial "Collita 2017, si la memòria no es falla", que va ser vist per 470.000 espectadors i va obtenir una quota del 25,2%. El va seguir el "Telenotícies cap de setmana migdia", amb una audiència de 451.000 espectadors i una quota del 23,2%.\nAl desembre, TV3 és la cadena generalista més ben valorada pel panel GFK, amb un índex qualitatiu de 8,5. Cal destacar la valoració rebuda per "La Marató de TV3", amb un 8,6; el concert de Sant Esteve, amb 9,2; "Res és impossible", amb 8,8; "Un vasco en Polònia", amb 8,6; o la transmissió de les Campanades de Cap d'Any, amb 8,3.\nTV3, vuit anys consecutius líder


Avui, primer dia de mes, comencem un nou calendari musical. Per a aquest mes us proposem una audició diària per dibuixar somriures, despertar ganes de ballar, sentir-nos contents i cridar l'alegria. Cada dia descobrireu una nova cançó des de casa. Ja ens anireu explicant si funciona!\nMar i Txell.\nEtiquetes de comentaris: 1r, 2n, 3r, 4t, 5è, 6è, audició activa, calendari\nMúsica en sabatilles, calendari musical d'abril\nComença un nou mes i amb aquest ens arriba un nou calendari musical. Cada dia tindreu una nova proposta musical per a fer en família. Que tingueu un bon inici d'abril!\nEtiquetes de comentaris: 1r, 2n, 3r, 4t, 5è, 6è, calendari\nEl musical de 3r\nCom esteu? Trobeu a faltar els periodistes, en Brock, la Sra Goodman o la Pennypacker?\nBé, ells a vosaltre sí, sobretot les vostres veus, per això us he deixar aquí els karaokes de totes les cançons de l'espectacle El Millor Teatre del Món que amb tanta il·lusió estem preparant, per si voleu repassar. Recordeu que són 8 cançons, però la 7 és instrumental no la cantem\n1. SOM AQUÍ DALT\n2. QUÈ PASSARÀ?\n3. EL MILLOR TEATRE DEL MÓN\n4. EL TEMPS QUE HEM PASSAT JUNTS\n5. TOTS PEL SHOW\n6. HI HA ALGUNA COSA QUE FA MALA OLOR\n8. ESTEM A PUNT D'ESTRENAR\nEtiquetes de comentaris: 3r, musical participatiu\nUs proposem tot d'activitats musicals perquè la música no pari de sonar aquests dies.\nEn aquest enllaç de sota hi trobareu un Symbaloo que hem creat exclusivament per a vosaltres amb: cançons, jocs musicals, propostes de manualitats casolanes musicals, tutorials, audicions, contes musicals, repàs de Cantània (5è) o El follet valent (2n), peces per a flauta (5è i 6è) i molt més.\nUs animem a què compartiu com van aquestes estones, si poseu en pràctica alguna d'aquestes propostes, o que ens expliqueu si encerteu el repte diari que trobareu en l'entrada següent.\nSi dibuixeu a J.S. Bach seguint el tutorial el podeu guardar per portar-lo a escola quan tornem. Ens encantarà veure'l!\nEsperem que tot passi ràpid i ens poguem retrobar ben aviat!\nMar i Txell\nCliqueu AQUÍ per anar al Symbaloo.\nPublicat per Mar a 10:04 Cap comentari:\nMúsica en sabatilles, el calendari musical per seguir des de casa\nDurant les properes setmanes no podrem fer la nostra classe de música, per això us hem preparat un calendari per a què cada dia tingueu una tasca musical. Haureu de ballar, cantar, interpretar... Teniu sorpreses de tot tipus. Comencem avui 16 de març i teniu feina fins divendres 27 de març. Aneu-nos explicant com us va!\nPublicat per Anònim a 9:14 Cap comentari:\nCom que aquests dies ens toca estar a casa. He pensat que potser trobeu a faltar alguna cosa ...\nAquí us deixo material d'estudi per a la Cantània. Es tracta d'una playlist amb vídeos de les cançons i els seus moviments escènics. Podeu practicar-los en família! Aquí la teniu.\nTambé us deixo una mica de lectura. Recordeu que vam llegir un trosset del diari d'en Marcel? Us en deixo un fragment més per acabar de conèixer el nostre protagonista. Llegiu-lo aquí.\nÀnims per aquests dies i que la música us acompanyi. Moltes abraçades i fins aviat!\nDones estel·lars. En clau de dona.\nLa música que ens acompanyarà aquesta setmana sonarà en Clau de Dona amb motiu del dia 8 de març. Hi ha tantes dones estel·lars en el món musical que és difícil escollir.\nFinalment, hem triat 4 propostes que escoltarem cada dia.\nLes trobareu anunciades a la porta de la classe de música.\n9h Wonderwoman de Sweet California. Moltes gràcies per la proposta, Sira!\n11h I tu, sols tu de El Diluvi\n11.30h December de Fanny Mendelssohn\n15h Believe de The Sey Sisters\nPublicat per Mar a 10:13 1 comentari:\nQue soni la flauta!\nBiblioteca Marià Manent\n"La música és el cor de la vida. L'amor parla a través d'ella, sense ella no hi ha cap bé possible i amb ella tot és bonic." Franz Liszt\n"La música és el veritable llenguatge universal." Carl Maria von Weber


Contaminar i pagar\nJoan Riera | 12 juny 2010\nÉs de justícia que el nou impost ecològic no acabi repercutint en la butxaca dels consunmidors. Seria molt preocupant que fos així. D'aquí a unes setmanes puja l'IVA, hi ha en marxa retallades de sous de funcionaris, congelacions de pensions i la reforma laboral. Més increments de preus, lligats a les tarifes de grans empreses contaminants, podrien convertir la situació en insuportable per a moltes famílies.\nÉs cert que la situació dels comptes públics és nefasta; és veritat que només un severíssim ajustament pot establir les bases per superar la crisi, però en hores tan dures com les actuals els polítics haurien de mostrar la màxima sensibilitat possible. Hi ha vegades que sembla que passen gust a l'hora d'endurir les mesures i fer perdre qualitat de vida als ciutadans.\nÉs d'agrair que en el cas de l'impost ecològic vulguin aclarir que aquesta acció tributàtia la gent es pot quedar tranquil·la. Han de mirar prim a l'hora de pegar esglais als ciutadans.\nEl major problema de les conjuntures de crisi és que quan se superen la gent en queda molt marcada durant lustres. Han passat quatre generacions i tothom parla del crack del 29.\nÉs en circumstàncies com les actuals quan els polítics han d'oferir el seu costat més humanista. L'excessiva imatge de tecnòcrates que fan molt bé els números però que no entenen de sentiments sol passar factura a les urnes. Si tornam a l'any 1929 veurem com els polítics dels anys trenta del segle passat també ho passaren molt malament, però els seus discursos estaven plens d'apel·lacions a l'esperança, a la superació dels dubtes, a tenir fe en el futur. Prometien que els anys difícils se superarien i que arribarien temps d'esplendor . Això és el que fa falta avui dia: constants al·lusions a la fe en el futur i que els sacrificis d'avui seran l'abundància de demà.\nPer Brauli, fa mes de 10 anys\nEmpreses piràtiques com Endesa, Repsol o Telefònica seran molt males de dur al solc. De fet en Felipe González i n'Aznar les privatitzaren, col.locant allà els seus amics, i de llavors ençà tot va pitjpr: més mal servei i més car. Crec que seria el moment de tornar parlar de "nacionalitzar" aquests caus de lladres. Amb quatre imposts no farem res. Així almenys el poble sabria que pot estirar les orelles als polítics.


L'exposició dels joiers i dissenyadors menorquins arriba a la galeria Aram de Palma de Mallorca\nEl proper divendres 21 de març l'exposició de joieria menorquina MENORCA CONTEMPORÀNIA recalarà a la galeria ARAM Espai de joies de Palma de Mallorca.\nAquesta exposició es va presentar per primer cop a Barcelona el darrer 18 d'octubre a l´espai La Mirada Expandida. Va tenir una gran acollida i va ser una de les exposicions més ben rebudes i amb més visitants de les activitats de la Barcelona Jewellery Week que es desenvolupava aquella setmana.\nEl 6 de maig està previst que es presenti a València, al Museo Nacional de Cerámica Marqués de Dos Aguas. També anirà a Sóller a la galeria Arte Artesania el proper mes de juliol i a l´agost es presentarà al Centre Artesanal des Mercadal. L'exposició finalitzarà a Madrid el seu recorregut a finals del 2014.\nL'objectiu de MENORCA CONTEMPORÀNIA, amb un suport de 4.500 euros per part del Departament d'Economia, Medi Ambient i Caça, és disposar d'una mostra que posi en valor el panorama actual de la joieria d'autor a la nostra illa. Amb aquesta exposició volem reconèixer l'obra dels autors veterans i els joves valors que tenim dins d'aquesta disciplina.\nEl conseller d'Economia, Medi Ambient i Caça, Fernando Vilallonga, destaca que el Consell Insular fa costat a qualsevol iniciativa que ajudi a dinamitzar l'economia i en aquest cas a un sector tan important com és el de la joieria.\nMaó, 18 de març de 2014


Creix un 43% la xifra de peticions per accedir a un habitatge protegit - Diari de Girona\nCreix un 43% la xifra de peticions per accedir a un habitatge protegit\nA les comarques gironines es van inscriure l'any passat 1.715 sol·licituds, la major part de les quals al Gironès i la Garrotxa, davant les 1.192 que s'havien fet l'any 2015\nlaura fanals 22.08.2020 | 23:32\nUn bloc de pisos d'habitatge protegit a Sant Joan les Fonts. foto: diari de girona\nUn bloc de pisos d'habitatge protegit a Sant Joan les Fonts.\nLa xifra de sol·licituds per accedir a un habitatge protegit ha crescut un 43% entre els anys 2015 i 2019 a les comarques gironines, coincidint amb una etapa en què els preus del lloguer han crescut de forma exponencial i han comportat nombrosos problemes d'accés a l'habitatge. Així, mentre que l'any 2015 es van registrar 1.192 peticions al conjunt de la demarcació, l'any passat la xifra va ascendir fins a 1.715, segons dades de la Generalitat.\nAquesta evolució a l'alça constata que l'accés a l'habitatge és un problema per a cada cop més persones. Per comarques, la que va registrar un major nombre de peticions va ser el Gironès, que és la més poblada, amb 628 sol·licituds registrades al llarg de l'any passat. A continuació es van situar la Garrotxa, amb 344; l'Alt Empordà, amb 209, el Baix Empordà amb 195, i la Selva, amb 189. En canvi, les comarques de muntanya -Ripollès i Cerdanya- són les que van formular menys peticions (74 i 23, respectivament), tot i que també s'ha de tenir en compte que són les que compten amb un menor volum de població. Les 1.715 peticions registrades l'any passat a les comarques gironines suposen gairebé un 6% de les gairebé 30.000 que es van presentar en el conjunt de Catalunya, la immensa majoria de les quals a la província de Barcelona.\nCom que les peticions d'habitatge de protecció oficial s'acumulen, ja que no s'acostumen a resoldre el mateix any, la Generalitat indica que, l'any passat, hi havia inscrites a les comarques gironines un total de 11.279 de peticions per accedir a un habitatge protegit. En aquest cas, la xifra ha crescut un 62% respecte a l'any 2015, quan n'hi havia 6.930 de comptabilitzades. De nou, la comarca del Gironès és la que compta amb una major quantitat de peticions acumulades (3.387), en aquest cas seguida del Baix Empordà (1.988)i l'Alt Empodà (1.737). A poca distància es troben la Garrotxa (1.647) i la Selva (1.449), mentre que el Pla de l'Estany (501), el Ripollès (339) i la Cerdanya (265) són les que menys peticions acumulen.\nA les comarques gironines, un 36% de les persones que durant l'any passat van demanar accedir a un habitatge de protecció oficial viuen soles, mentre que en un 23% dels casos hi volen viure dues persones. Un 16% dels sol·licitants són llars que tenen tres o més membres, un 13% són famílies de quatre persones i en un 7% són unitats de convivència amb cinc membres. De la mateixa manera, un 5% de les peticions procedeixen de famílies nombroses i un 3% de les inscripcions corresponen a famílies monoparentals.\nPer edats, destaca el fet que el principal grup de sol·licitants no són els més joves, sinó la franja de mitjana edat, compresa entre els 35 i els 65 anys. Un 69% de les peticions provenen d'aquest col·lectiu, mentre que només un 21% estan formulades per menors de 35 anys. Mentrestant, els majors de 65 anys han presentat un 11% de les peticions.\nEn relació amb el gènere, els homes han presentat un 55% de les sol·licituds, mentre que les dones se situen en un 45%. Si s'obseva la nacionalitat, la major part dels sol·licitants són de nacionalitat espanyola (57%), mentre que un 42% són immigrants no comunitaris.\nPer tal de donar resposta a tota aquesta demanda, les dades de la Generalitat indiquen que durant el 2019 es van iniciar 1.884 habitatges amb protecció oficial, fet que representa un 12,9% dels habitatges començats a Catalunya, dels quals un 59% estaven promoguts per entitats sense ànims de lucre. A més, segons el mateix informe, també es van visar un total de 5.050 contractes per a la compra o el lloguer d'un habitatge protegit, dels quals el 37,8% són de lloguer o lloguer amb opció de compra.\nGirona és l'única província catalana on puja el preu de l'habitatge usat.\nMés interès per viure als pobles amb patrimoni natural de la Garrotxa.


Per elles lingüistiques - La Bonne\nEstàs aquí:Inici / Noticies / Sindillar Sindihogar / Per elles lingüistiques\nPer elles lingüistiques\n28 de setembre de 2019 per La bonne\nUn projecte que vol facilitar la promoció de la llengua catalana entre les dones que transiten La Bonne.\nLa Bonne s’ha convertit en un espai d’intercanvi cultural on hi participen diferents tipus de dones: dones professionals de la cultura, dones que treballen amb l’art i la cultura com a vehicle d’integració social i intercultural, dones que defensen el valor del treball de les cures… amb treball en xarxa amb diferents entitats de dones. Una d’aquestes entitats que transiten La Bonne és Sindillar. Sindillar és el primer sindicat independent de dones treballadores de la llar i la cura a Catalunya i a l’estat espanyol. Des del seu naixement –novembre 2011– treballa en xarxa amb La Bonne, amb l’objectiu de desenvolupar l’autonomia i l’apoderament de les treballadores de la llar a través d’activitats culturals. Les dones vinculades a Sindillar són dones migrades procedents de més de 15 països diferents (Equador, Xile, Colòmbia, Mèxic, Paraguai, Uruguai, Cuba, Bolívia, Pakistan, Índia, Senegal, Marroc, Nepal, Nigèria, Panama, Costa Rica, Hondures, Brasil, Argentina… Atén un col·lectiu de dones migrades que treballen en diferents àmbits al voltant dels treballs de cura, i que viuen en un context complex de discriminació caracteritzat per l’explotació, la pobresa, la desigualtat, els prejudicis i la informalitat, factors que les situen en l’exclusió social i laboral i en situació de desigualtat d’oportunitats i drets. Sindillar els ofereix un marc associatiu per organitzar-se i per donar-se suport mutu, els dóna suport en la defensa dels seus drets i els facilita accedir a altres recursos formatius i fins i tot de lleure i socialització, per tal de promoure la seva integració.\nUn dels aspectes claus en la integració dins de la societat d’acollida és l’ús de la seva llengua, per això hem dissenyat el projecte De dona a dona, de manera creem parelles lingüístiques entre les dones de les dues entitats, La Bonne i Sindillar, generant l’intercanvi lingüístic entre dones catalanoparlants i dones que a poc a poc començaran a ser-ho.\nPosem en contacte una dona que parla el català amb una altra que no ho fa habitualment amb els feminismes i la cultura com a nexe d’unió.\nL’objectiu és mantenir converses d’una hora a la setmana durant un període de sis mesos entre 10 parelles linguístiques amb un total de 20 dones participants. A les sessions si es cau, podrem utilitzar materials de suport per l’aprenentatge de la llengua: làmines, materials didàctics, recursos de suport, fotocòpies…\nProjecte finançat per part de l’import de la Junta d’Herències de la Generalitat de Catalunya.


A l'ombra del crim: El guardián invisible, de Dolores Redondo\nPublicat per Anna Maria Villalonga a dimarts, de març 12, 2013\nCasum l'olla! Cada cop que llegeixo les teves ressenyes em venen ganes de llegir el text, i en aquest cas potser encara més, per la temàtica (i la Vall de Baztán, tan densa i tan poètica...).\nL'altre motiu que em fa renegar és l'evidència que expliques sobre l'escassa difusió dels textos en català, un dèficit (una agonia) que hauríem d'haver superat, però llavors caldria que el departament de cultura hi fes alguna cosa. Cosa que no pot fer, perquè el pressupost del departament només cobreix nòmines.\n12 de març de 2013, a les 13:19\nTambé hem d'educar el públic, com sempre repetim. Per això faig activisme a tothora, perquè el públic s'adoni que és part important en l'èxit de la nostra literatura.\n12 de març de 2013, a les 13:28\nSi tu ho dius segur que la novel•la de Dolores Redondo tindrà un gran èxit. He sentit desplaença quan parles de les avantatges d’escriure en castellà perquè la llengua catalana no compte amb els mitjans necessaris per una bona distribució i això, que ho sentit dir tantes vegades a amics, em treu de polleguera doncs vol dir que no llegim prou en català.\n12 de març de 2013, a les 13:31\nÉs així, Jordi. No llegim prou en català. Mentre anava llegint la novel·la, pensava en algunes que he llegit en els darrers temps, en català, i que estaven igual de bé.\nI m'ha sabut molt greu comprovar que no sortiran d'un públic reduït.\n12 de març de 2013, a les 13:32\nA mi em passa com en Lluís! Em vénen ganes de llegir tots els llibres de les ressenyes!\nTinc llibres de llegendes i mitologies del nord i em fascinen! No cal dir que posaré el llibre a la llista!\n12 de març de 2013, a les 21:05\nMarta Banús ha dit...\nTotalment d'acord u haifg d'afegir que jo també m'ho he passat molt bé llegint-la i que em trec el barret davant la feina de la Dolors per fer lligar tots el components sense que grinyoli res.\n12 de març de 2013, a les 22:23\nAquesta dona, l'Anna, ens matarà amb tants llibres ressenyats...no sé quans anys hauré de viure, jo, per llegir-ho tot! A mi també m'arribat que aquesta novel·la és bona, a la llista que ve Sant Jordi!\nMe'n vaig a llegir Senyoria d'en Cabre que el professor de català ens el ha recomanat.\nBona nit Anna a tots!\n12 de març de 2013, a les 23:31\nLa resenya que fas de la temàtica, es fascinant, les mitologies i llegendes m'agraden molt.Un altre a llista.\n13 de març de 2013, a les 0:41\nBon dia Anna Mª, recordes que et vaig dir si l'havies llegit? deixant a banda la qüestiò importantìssima de publicar en català,la novel.la el Guardiá...Es començarla i fins no acabarla, jo he anat amb ella dinsla bossa, el carretò de la compra, i en el primer banc que he trovat a llegir encare que sigui una pàgina, i pesa un xic.. però fins no acabarla ha etat així, segón que he tingu full llegit. Ahorè de claudicar i acceptar un Ibook, fins ara he sigut reticent a la tecnología perque m'agrada el paper, però hi han llibres que no els puc anar portant a "pasturar" cada cop que surto, doncs acabarè amb l'esquena pitjor del que la tinc.. VICTUS ja no ha sortit de casa... (també m'agradat). i tantes d'altres que ja he decidit llegirles asseguda en el meu "sillonet", per més solet que comensi a fer al carrer.\nA llegirla tots Negrots, us agradarà i si ho diu la "nostre Anna" ja sabeu mes experta que ella amb aquest génere, pocs.\n"Adeusiau" bon matinet fredolic de dimecres.\n13 de març de 2013, a les 9:36\nLa noveŀla sembla súper interessant. Realment la teva ressenya et fa venir ganes de llegir-la.\nAra bé: ostres, en llegir el que expliques al principi sobre la traducció a 10 llengües i la peŀlícula, no em puc estar de dir que he sentit una enveja que m’ha fet agafar mal d’estómac i tot. Ostres, tu, que jo quan m’assabento que he venut un altre exemplar d’alguna noveŀla, un, em sembla que tot va bé... Cert que escrivím en català perquè volem, però fa ràbia pensar que gairebé ningú no ens farà cas. Sort en tenim de tu, Potatito.\n15 de març de 2013, a les 4:09\nHola a tots i gràcies per passar per aquí.\nSí, Mercè, recordo que l'havies llegit i t'havia enganxat. No m'estranya.\nPel que fa al meu comentari sobre la diferència amb la novel·la catalana, ja sabeu que no és novetat. És la meva (la nostra) lluita des de sempre. Amb tot, també cal dir que no tots els llibres en castellà tenen a la primera de canvi la sort que ha tingut aquest. La novel·la està molt bé, però igual de bones n'hi ha moltes. De vegades també s'ha de tenir estrella. Ja ho sabeu.\n15 de març de 2013, a les 12:48\nA quest va directament a la llista, encara que crec que no farà gire cua.\n15 de març de 2013, a les 16:42